Bẹ o ba gbagbe, Adegoke, ẹni to jẹ akẹkọọ fasiti Ọbafẹmi Awolọwọ to wa nilu Ile-Ifẹ ni wọn pa danu si otẹẹli Adedoyin lakoko to lọ fun idanwo. Maharaj Ji wa sọ pe ohun ti ko dara ni lati maa sọ pe oun mọ nnkan nipa bi wọn se ṣeku pa akẹkọọ, to si n jẹ ko ye gbogbo aye wi pe ọrọ oṣelu ni wọn fẹẹ fi sọ pe oun naa mọ nipa ẹ. Siwaju si i lo sọ pe igba akọkọ toun yoo pade Adedoyin laye oun ni ọjọ to ṣe ayẹyẹ ọjọ ibi ọgọta ọdun, ti wọn si fi iwe pe oun lati wa yẹ wọn si. O ni idi pataki toun fi lọ sibi ayẹyẹ ọjọ ibi naa ni pe Adedoyin wa lara awọn to n du ipo Ọọni Ile Ifẹ lọdun diẹ sẹyin. Bakan naa lo tun sọ pe lara idi pataki toun fi lọ sibẹ ni pe lati tuu ninu nigba to padanu ipo Ọọni


Iku Adegoke: Ẹ gba mi o! Wọn fẹẹ fi oṣelu ba t'emi jẹ ni o - Guru Maharaji Ji pariwo sita

Bakan naa lo tun sọ pe lara idi pataki toun fi lọ sibẹ ni pe lati tuu ninu nigba to padanu ipo Ọọni


Ọwọ ṣinkun ajọ EFCC tẹ afurasi 'ọmọ Yahoo' mejila l'Ẹnugu

Ọwọ ṣinkun ajọ EFCC, ẹka ti Ẹnugu ti tẹ awọn afurasi gbajuẹ ori ẹrọ ayelujara mejila kan ni Nsukka ati Emene nipinlẹ Ẹnugu.Ọwọ ba wọn lọjọ kẹẹdogun oṣu kẹta, ọdun 2022 ninu iwọde ti ajọ naa ṣe. Awọn mejila ti igbagbọ wa pe wọn lọwọ ninu ṣiṣe gbajuẹ ori ẹrọ ayelujara ni: Chinaza Onyekwelu; David Sharon; Igwenagu Chimezie; Nnachi Collins; Noble Nwodo ati Okoye Ebuka.
Awọn to ku ni: Onaga Divine; Richie Samson; Ugwu Chideru; Victor Sopuluchi; Nwajie Chidubem Eric ati Nnamani Chukwuebuka. Ọwọ ba wọn lẹyin olobo kan to ta ajọ EFCC lori iṣẹ buruku tawọn afurasi ọhun n ṣe. Fun ẹkunrẹrẹ alaye lori iroyin yii at'awọn iroyin miiran, ẹ wo ori itakun ẹrọ ayelujara EFCC lori www.efccnigeria.org.


Awọn to le ni idaji miliọnu ni wọn ko tii gba kaadi idibo wọn n'ipinlẹ Ogun - Ajọ INEC pariwo sita

Ajọ eleto idibo nipinlẹ Ogun, iyẹn National Independent Electoral Commission, INEC ti pariwo sita wi pe awọn to le ni idaji miliọnu ni wọn ko ti i gba kaadi idibo alalopẹ, eyi ti wọn pe ni Permanent Voters Card, PVC wọn.Wọn ni iye awọn ti wọn ko ti i wa gba awọn kaadi idibo naa jẹ 651,551, iyẹn lati ọdun 2011 ti wọn ti fi orukọ wọn silẹ fun un, ti wọn si n rọ gbogbo awọn ti wọn ko ti i gba lati ri i pe wọn tete jade lọ gba a.Alaga ajọ INEC tuntun, Ọgbẹni Niyi Ijalaye lo sọ eyi di mimọ nibi ipade awọn oniroyin to ṣe pẹlu awọn akọroyin ipinlẹ Ogun niluu Abẹokuta lonii, Ọjọru, Wẹsidee.Ọgbẹni Ijalaye je ko di mimọ pe ni akọsilẹ ti ajọ naa ṣe lọjọ kọkanlelogun, oṣu kẹta, ọdun 2022, ọpọ awọn to ti fi orukọsilẹ ni wọn ko ti i gba kaadi wọn, to si ni awọn oludibo ni wọn l'aṣẹ lati fi aṣaaju sipo.Ninu ọrọ rẹ, o sọ pe "Ẹyin olukopa, mo fẹẹ ran an yin leti wi pe kaadi idibo alalopẹ ti wa nilẹ fun gbigba kaakiri gbogbo ijọba ibilẹ ogun to wa nipinlẹ Ogun fun gbogbo awọn ti wọn ko ti i gba. Ninu akọsilẹ ti a ṣe, kaadi idibo alalopẹ to le ni miliọnu kan 1,126,247 la gbe jade."Titi di ọjọ kọkanlelogun, oṣu kẹta, ọdun 2022, a ṣi ni 651,551 kaadi idibo ti awọn oludibo ko ti i wa gba. ẹ jẹ ki n fi eyi sọ ododo wi pe kaadi idibo alalopẹ yii kii bajẹ, ko sigba ti ko wulo, paapaa lakoko ti idibo ba de."Fun idi eyi, ẹ jẹ ka gba awọn eeyan wa lamọran lati jade lọ gba kaadi idibo alalopẹ wọn, dipo ki wọn tun lọ fi orukọ silẹ lẹẹkeji."Siwaju si i ni alaga INEC naa, Ọgbẹni Ijalaye tun gba gbogbo awọn alaga ẹgbẹ oṣelu kaakiri ipinlẹ naa lamọran, lati sọ fun gbogbo awọn ọmọ ẹgbẹ wọn lati sọ fun awọn eeyan wọn ti wọn ko ba ti i gba kaadi idibo wọn lati tete lọ gba a ko to to asiko ti ko ni saaye mọ.


O ma ṣe o! AbdulRazaq ba Musa Yeketi kẹdun iku ọmọ rẹ

Gomina ipinlẹ Kwara, AbdulRahman AbdulRazaq ti ba kọmiṣanna tẹlẹri fun ọrọ eto ẹkọ nipinlẹ naa, Onimọ-ẹrọ Musa Yeketi kẹdun iku ọmọ rẹ, Onimọ-ẹrọ Nafiu, ẹni to jade laye laipẹ yii. Yeketi, ẹni to tun jẹ ọkan pataki lara awọn agba lẹgbẹ oṣelu APC la gbọ pe o padanu ọmọ rẹ yii lẹyin aisan rampẹ. Ninu atẹjade ti gomina gbe jade lalẹ ana, ti i ṣe Tuside lo ti ṣapejuwe iku naa gẹgẹ bi ajalu ati eyi to ba ni lọkan jẹ gidigidi, to si n gba agba oṣelu naa lamọran lati mu ọkan le.


Oṣelu bẹrẹ! Wọn ni wahala to bẹ silẹ ni Kwara ko ṣẹyin Saraki

Awọn ẹgbẹ kan to jẹ ti oṣelu, eyi ti wọn pe ara wọn ni Kwara Political Front (KPF) ti sọ pe wahala kan to bẹ silẹ n'ijọba ibilẹ Ariwa Kwara ti sọ pe ko ṣẹyin gomina tẹlẹri nipinlẹ naa, Sẹnetọ Bukọla Saraki. Ẹgbẹ naa wa n rawọ ẹbẹ si ileeṣẹ ọtẹlẹmuyẹ lorileede yii lati pe Sẹnetọ Bukọla Saraki, ẹni to tun jẹ aarẹ ana fun ile igbimọ aṣofin orileede yii, ki wọn si fi ọrọ wa a lẹnu wo lati ohun to mọ nipa ẹ. Wọn ni yatọ si pe wọn pe Saraki lati fi ọrọ wa a lẹnu wo, wọn tun nilo lati maa ṣọ gbogbo irin ẹsẹ rẹ lasiko yii nitori pe o lọwọ si wahala naa. Nigba to n sọrọ ninu atẹjade kan to gbe jade, Aarẹ ẹgbẹ KPF naam Alaaji Abdullahi Mohammad, sọ pe ohun to kan awọ ninu ọrọ wahala naa ni aṣiri ti ileeṣẹ ọtẹlẹmuyẹ ṣẹṣẹ tu sita, to si ni eyi gan-an ti fi han pe awọn ọlọpaa n ṣiṣẹ wọn bi iṣẹ.


Awọn afurasi ọmọ 'Yahoo' mẹtalelọgbọn ha l'Ekoo ati Ẹnugu

Ọwọ ajọ to n gbogun ti iwa jibiti ati ajẹbanu lorileede yii, Economic and Financial Crimes Commission (EFCC) ti tẹ awọn afurasi gendekunrin mẹtalelọgbọn ti wọn sọ pe wọn ko niṣẹ meji ju jibiti ori ayelujara lọ. Ipinlẹ Eko ati Ẹnugu la gbọ pe ọwọ ti tẹ gbogbo wọn lọjọ Iṣẹgun, Tusidee to kọja yii.Awọn mẹtadinlogun la gbọ pe ọwọ palaba wọn segi laaarin igboro ilu Eko, ti ọwọ si tẹ awọn yooku nipinlẹ Ẹnugu lori ẹsun gbajuẹ ti wọn fi kan wọn.Lara awọn tọwọ tẹ l'Ekoo ni: Adefila Ayọbami Ezekiel, Anamene Somtochukwu, Nzeako Kosisochukwu Anthony, Afọlabi Ayọmide Henry, Ọlatọna Ayọdeji Ebenezer, Obioho Ikenna Raphael, Famọlayọ Fẹmi Hammed, ati Mintah-Joshua Oluwafemi.Awọn yooku ni: Martins Victor Onuoha, Babatunde Haruna Oluwaṣeyi, Taiwo Bọlaji Kẹhinde, Ibeakolam Goodluck, Ọnaọlapọ Iyanu Samuel, Jamiu Damilọla Lawal, Adeyanju Fawaz, Adejide Samuel ati Obioho Obinna.Wọn ni agbegbe Ọkọta nipinlẹ Eko lọwọ ti tẹ wọn lẹyin olobo kan to ta wọn wi pe awọn eeyan naa lọwọ si iwa jibiti ori ayelujara.Mọto bọginni mẹfa, kọmputa alagbeeka ati foonu olowo iyebiye loriṣiriṣi la gbọ pe wọn gba lọwọ wọn, gẹgẹ bi Wilson Uwujaren to jẹ agbẹnusọ fun ajọ EFCC ṣe ṣalaye.Lara awọn tọwọ tẹ l'Ẹnugu ni: Ovu Chimezie, Junior Gentle Pepple, Nwoye Paul, Ezeoke Chimelue, Innocent Kenechukwu, Tochukwu Igbonekwu, Chigozie Oguanya.Awọn yooku ni: Nwachukwu Daniel, Charles Duru Chibuzor, Anderson Ugochukwu, Chinedu Nwasu, Obiora Martin Ugonna, Nwabueze Chidindu, Nwabueze Samuel Nnaemeka, Okechukwu Collins ati Nwabueze Benjamin Ikenna.Uwujaren fidi rẹ mulẹ wi pe gbogbo wọn ni wọn yoo foju ba ile-ẹjọ lẹyin ti iwadii ba tubọ pari.


Jimi Lawal ṣabẹwo s'awọn oloye ẹgbẹ oṣelu PDP l'Abẹokuta

Oludije sipo gomina labẹ aisa ẹgbẹ oṣelu Peoples Democratic Party, PDP, Ọtunba Jimil Adebisi Lawal lo ti ṣe abẹwo si awọn oloye ẹgbẹ oṣelu naa lati fi erongba rẹ han si wọn.Olu ileeṣẹ ẹgbẹ naa to wa niluu Abẹokuta, ipinlẹ Ogun ni Jimi Lawal ti lọ ṣe abẹwo ọhun lonii, ọjọ Abamẹta, Satide.Alaga ẹgbẹ naa, Ọnarebu Sikirulai Ogundele at'awọn oloye ẹgbẹ naa lo gba Ọtunba Jimi Lawal pẹlu ikọ akọwọrin ẹ lalejo, nibi ti wọn ti fi ọkan rẹ balẹ wi pe digbi l'awọn wa lẹyin ẹ.


Ko yẹ ki iku Ayinla Ọmọwura jẹ kayeefi fun wa - Ẹgbẹ AOLERC

Ẹgbẹ kan ti wọn pe ara wọn ni Ayinla Ọmọwura Legacy and Research Centre (AOLERC) ti sọ ọ di mimọ pe ko yẹ ki iku Oloogbe, Alaaji Waidi Yusuf Ayinla Ọmọwura ti ọpọ awọn eeyan tun mọ si Anigilaje jẹ ajoji si ọpọ awọn ololufẹ, paapaa mọlẹbi rẹ.Alagba Rabb Adeṣina to jẹ ọkan lara awọn oloye ẹgbẹ naa lo sọ eyi di mimọ nibi ipade awọn oniroyin ti ẹgbẹ naa gbe kalẹ ninu gbọngan ipade ti Nigerian Institute of Personnel Management to wa niluu Abẹokuta, ipinlẹ Ogun l'Ọjọbọ ti i ṣe Tọsidee, ọsẹ yii.Nibẹ ni wọn ti jẹ ko di mimọ pe idi pataki t'awọn fi gbe ẹgbẹ naa kalẹ ni lati ma ba a jẹ ki ede, aṣa ati ede Yoruba parun lojiji, nitori pe awọn iṣẹ ti oloogbe naa ti ṣe silẹ ko to o ku, lo fi ṣe igbelarugẹ ẹwa ede ati aṣa Yoruba larugẹ.Lara awọn to wa nibi ipade naa ni; Alaga agba, Ọlaniyi Ọlagoke; Alaaji Rabb Adeṣina, Alaaji Ọlaniyi Ọlagoke, Ọmọwe Kọla Adeṣina, Ayọ Ọjẹniyi, Ọjọgbọn Oyetọla Oniwide, Onimọ-ẹrọ Akinlawọn Akintunde, Alaaji Hassan Rilwan, Alaaja Halimat Ọmọwura, Alagba Emmanuel Ọdẹnusi to ka gbogbo orin Ayinla Ọmọwura silẹ nigba aye ẹ.Ọmọ bibi ilu Itoko naa, to jẹ agba olori Apala nni lo jade laye lọjọ kẹfa, oṣu karun-un, ọdun 1980. Ẹgbẹ naa sọ pe gbogbo awọn awo orin Oloogbe Anigilaje l'awọn ni ni erongba lati sọ di ohun ti awọn eeyan yoo maa fi ṣe iwadiinipa igbelarugẹ aṣa, ede, iṣe ilẹ Yoruba, eyi ti wọn l'awọn ko fẹ ko parun.Nibẹ ni wọn ti gba awọn agbaagba, obi ati alagbatọ, to fi mọ awọn alẹnulọrọ nilẹ Yoruba lati wa gbogbo ọna ti ohun ajogunba ilẹ Yoruba ko fi ni i parẹ lojiji.Nigba to n sọrọ, alaga igbimọ iṣakoso ẹgbẹ naa, Oloye Ọlaniyi Ọlagoke sọ pe awọn ololufẹ orin Oloogbe Ayinla Ọmọwura l'awọn pinnu lati da ẹgbẹ naa silẹ, ti a si tun gbọ pe wọn ti n kọ iwe tuntun nipa orin ati igbesi aye Anigilaje lọna to yatọ si eyi ti awọn onkọwe kan ti kọ sẹyin, eyi ti wọn ni ko tẹ awọn lọrun to. Ọlagoke sọ pe awọn orin Ayinla lo fi gbe aṣa Yoruba larugẹ kaakiri agbaye, to si di ohun ti aye, paapaa awọn oyinbo alawọ funfun n wa kọ. Ninu ọrọ tirẹ, Oloye Rabb Adebiyi sọ pe iku Ayinla ko yẹ ko jẹ ohun to n yani lẹnu nitori pe akikanju ati alagbara eeyan ni, to si ni awọn ko si ojiṣẹ Ọlọrun kankan ninu itan to fọwọ rọri ku. O ni bi ko ṣe si ojiṣẹ Ọlọrun to fọwọ rọri ku ninu awọn iwe mimọ mejeeji ati iwe itan, bẹẹ gẹlẹ ni ọrọ Ayinla jẹ, nitori pe iku alagbara lo ku lọjọ to tẹri gbaṣọ, to si ni igbesẹ ti awọn gbe yii ni lati maa fi ṣe iranti ẹ titilai.


Ramadaani: Gomina AbdulRazaq bawọn ẹlẹsin Musulumi yọ, bẹẹ lo tun gba wọn lamọran

Gomina AbdulRahman AbdulRazaq ti ipinlẹ Kwara ti ba gbogbo awọn ẹlẹsin Musulumi kaakiri agbaye, paapaa nipinlẹ Kwara yọ lori aawẹ Ramadaani ọlọdọọdun to wọle wẹrẹ.Ninu atẹjade ti gomina fi sita lọjọ Ẹti, Furaidee ọsẹ yii lati ọwọ akọwe iroyin rẹ, Rafiu Ajakaye, o jẹ ko di mimọ pe anfaani nla ni aawẹ Ramadaani ti ọdun yii yoo mu wa, nitori apẹẹrẹ ti fi han.AbdulRazaq wa gba gbogbo eeyan lamọran lati sunmọ Ọlọrun, ki wọn si ṣe aanu fun awọn alaini, ati pe ki wọn lo anfaani aawẹ naa lati tọrọ aforijin lọwọ Ọlọrun.


Ẹ dakẹ rumọọsi! Ijọba Kwara ko ya biliọnu mẹtalelaadorun-un naira o

Ijọba ipinlẹ Kwara laipẹ yii ti fidi rẹ mulẹ wi pe ko si otitọ kankan ninu ahesọ to n lọ kaakiri nipa wi pe awọn ya owo kan to to miliọnu mẹtalelaadorun-un naira nibi kankan.Ninu atẹjade ti kọmiṣanna f'ọrọ eto ibaraẹnisọrọ, Ọnarebu Bọde Towoju fi sita lo ti sọ pe irọ to jinna si otitọ ni Ọnarebu Saheed Popoọla sọ.Laipẹ yii ni Ọnarebu Saheed Popoọla sọ nibi ifọrọwerọ kan to ṣe lori redio pe biliọnu mẹtalelaadorun-un ni ijọba Kwara ti ya latigba ti wọn ti de ijọba lọdun 2019.Ọnarebu Towoju sọ pe ko si otitọ kankan ninu awọn ọrọ naa, nitori pe gbogbo owo ti ijọba n na lori ipinlẹ naa ni ko si eyi to bo, ati pe gbogbo rẹ lo wa nita fun aridaju.


Lẹyin ọdun marundinlọgbọn, Tẹlifiṣan Kwara bẹrẹ iṣẹ wakati mẹrinlelogun

Lonii, ọjọ Aje, Mọnde ni itan tuntun yoo tun balẹ nipinlẹ Kwara, pẹlu bi ileeṣẹ amohunmaworan ipinlẹ naa ṣe bẹrẹ iṣẹ aṣeyipo oni wakati mẹrinlelogun lai dawọ duro.Ọdun karundinlọgbọn ree ti wọn ti da ileeṣẹ amohunmaworan naa silẹ, to si jẹ pe wakati mẹtadinlogun ni wọn fi n ṣiṣẹ wọn.Nigba to n bawọn akọroyin sọrọ niluu Ilọrin, ipinlẹ Kwara, Kọmiṣanna fun Ọrọ eto ibaraẹnisọrọ, Ọgbẹni Ọlabọde Towoju sọ pe awọn eto ibilẹ loriṣiriṣi ni wọn yoo maa gbe larigẹ to pọ ju. O sọ pe awọn eto ibilẹ naa yoomaa mu igbega ati ilọsiwaju ba aṣa, iṣe ati ede abinibi ipinlẹ Kwara.Siwaju sii lo sọ pe inu awọn eeyan dun nigba ti tẹlifiṣan ipinlẹ naa bẹrẹ iṣẹ wakati mẹrinlelogun lọjọ kin-ni-in, oṣu keji, ọdun yii, lẹyin ti wọn yan ogbontarigi akọṣẹmọṣẹ gẹgẹ bi alakoso agba.Bakan naa lo sọ pe eyi ko ṣee ṣe tẹle nigba ti ijọba ko fi bẹẹ kọbi ara sii, ṣugbọn kete ti ọrọ ileeṣẹ naa ti jẹ gomina wọn logun, ni itẹsiwaju ti de.


Tanka elepo meji to gbina tun f'ẹmi ṣ'ofo l'Ogun

Tanka elepo rọbii kan ni iroyin tun ti fi to wa leti wi pe o ti ṣakoba fun ọpọ awọn eeyan, eyi to mu ẹmi eeyan kan lọ, ti ọpọ dukia si ṣofo danu loju ọna Ijẹbu-Ode si Ibadan, ipinlẹ Ogun. Alẹ ana, Wẹside, Ọjọru la gbọ pe iṣẹlẹ ọhun waye, gẹgẹ bi ileeṣẹ to n ṣabojuto igbokegbodo ọkọ nipinlẹ naa, TRACE ṣe fi to wa leti. AWIKONKO gbọ pe iwaju ilẹ adura ti awọn Musulumi, eyi ti wọn pe ni NASFAT n'iṣẹlẹ ọhun ti waye, gẹgẹ bi wọn ṣe fi to wa leti. Wọn ni ṣe ni awakọ tanka epo rọbii naa sọ ijanu rẹ nu lori ere, to si ṣe bẹẹ ṣubu lulẹ, ko to di pe o gbina lojiji. Wọn ni ibi ti awakọ tanka elepo miran toun naa n kọja lọ ti ri iṣẹlẹ yii, lo ti pinnu lati ṣe iranwọ. Iyalẹnu lo jẹ pe nibi ti wọn ti n du u lati pa ina yii ni tanka keji naa tun gbina, eyi to jẹ ki awọn to wa nibẹ sun sẹyin.


Wọn ni ṣe ni awakọ tanka epo rọbii naa sọ ijanu rẹ nu lori ere, to si ṣe bẹẹ ṣubu lulẹ, ko to di pe o gbina lojiji. Wọn ni ibi ti awakọ tanka elepo miran toun naa n kọja lọ ti ri iṣẹlẹ yii, lo ti pinnu lati ṣe iranwọ. Iyalẹnu lo jẹ pe nibi ti wọn ti n du u lati pa ina yii ni tanka keji naa tun gbina, eyi to jẹ ki awọn to wa nibẹ sun sẹyin. Ọgbẹni Babatunde Akinbiyi nigba to n f'idi iṣẹlẹ yii mulẹ sọ pe ọganjọ oru niṣẹlẹ naa waye, ti eeyan kan to jẹ ọkunrin si ba iṣẹlẹ ọhun lọ. Akinbiyi ni bo tilẹ jẹ awọn ko le fidi ẹni to padanu ẹmi rẹ sinu ijamba yii mulẹ, ṣugbọn to ni ki awọn oṣiṣẹ wọn to debẹ, aṣọ ko ba ọmọyẹ mọ.


Ọgbẹni Babatunde Akinbiyi nigba to n f'idi iṣẹlẹ yii mulẹ sọ pe ọganjọ oru niṣẹlẹ naa waye, ti eeyan kan to jẹ ọkunrin si ba iṣẹlẹ ọhun lọ. Akinbiyi ni bo tilẹ jẹ awọn ko le fidi ẹni to padanu ẹmi rẹ sinu ijamba yii mulẹ, ṣugbọn to ni ki awọn oṣiṣẹ wọn to debẹ, aṣọ ko ba ọmọyẹ mọ.


Ọwọ ọlọpaa tẹ ọrẹ mẹta to n jale ninu gosiloo l'Ekoo pẹlu ibọn

Ibudokọ Toyota to wa l'agbegbe Oṣhodi, n'ipinlẹ Eko lọwọ palaba awọn ọrẹ mẹta ti wọn n'iṣẹ meji ju adigunjale kaakiri igboro ilu Eko lọ ti segi. Awọn ọlọpaa pajawiri ti a mọ si Rapid Response Squad (RRS) lo rọwọ to wọ lọjọ karun-un, oṣu ti a wa yii. Ibọn ilewọ kan pẹlu ọta ibọn mẹrin ọtọọtọ ni wọn gba lọwọ wọn ni kete ti ọwọ tẹ wọn, to si jẹ pe ṣe ni wọn n rababa bẹbẹ fun idariji.   Omuyibo Goddey, ọmọ ọdun mejilelọgbọn ti wọn n pe ni Aro Ghetto Boy; Destiny Nwanga, ọmọ ọdun mẹtadinlọgbọn ti wọn n pe ni Aro Smiling God; ati Ebuka Igwe, ọmọ ọdun mẹtalelogun ti wọn n pe ni Aro Do or Die l'awọn mẹtẹẹta ti wọn ha.Wọn lawọn mẹtẹẹta yii, ogbologbo ni wọn jẹ ninu ọmọ ẹgbẹ okunkun ti wọn n pe ni Aro–Baga. Goddey, nigba tọwọ tẹ ẹ, lo jẹwọ pe ẹnikeji lawọn fẹẹ ja lole ko to di pe ọwọ tẹ awọn. Oun lo si mu awọn ọlọpaa lọ si ibi ti ọwọ ti tẹ awọn yooku lojule keje, adugbo Alaaji Mọnsuru, Ijegun.


Ẹ w'oju bola-bola to ji ẹru ile onile ko n'Ilọrin

Ṣikun bayii lọwọ awọn ẹṣọ aabo-ara-ẹni-l'aabo-ilu ti a mọ si Sifu Difẹnsi tẹ gbajugbaja bola-bola, iyẹn awọn to n ṣa irin kaakiri agbegbe, Akilu Lawali pẹlu ẹri ile onile to lọ ji ko. Gbogbo ẹru inu ile idana ile kan to wa lagbegbe Ayekalẹ nitosi Ogidi niluu Ilọrin, ipinlẹ Kwara la gbọ pe Akilu lọ ji ko, to si n ko o salọ, ko to di pe aṣiri rẹ tu sita. Babawale Zaid Afọlabi to jẹ agbẹnusọ ileeṣẹ Sifu Difẹnsi nigba to n f'idi iṣẹlẹ yii mulẹ sọ pe nnkan bi agogo meje alẹ, ọjọ kẹrin, oṣu yii ni Akali lọ si le naa lati lọ ji ẹru ko ni ile idana wọn. Babawale sọ pe Akali ninu ọrọ rẹ sọ pe ṣe loun ra awọn ẹru naa. Akali lawọn kan lo da oun duro pe ṣe oun maa ra awọn ẹru naa, toun si sọ pe bẹẹni, o ni ẹgbẹrun mẹwaa naira ni wọn n beere lọwọ oun, toun si sọ pe agbara oun ko ka a. Nigba to sọ pe oun fẹ maa lọ lo ṣalaye pe ṣe ni wọn di oun mu, ti wọn si bẹrẹ sii lu oun, ko to di pe gbogbo ẹgbẹrun meje naira to wa lapo ounj ni wọn gba, ko to di pe wọn salọ. O nibi toun ti n sunkun ni ẹnikan ti gbe mọto de, to si beere ohun to ṣẹlẹ.


Babawale sọ pe Akali ninu ọrọ rẹ sọ pe ṣe loun ra awọn ẹru naa. Akali lawọn kan lo da oun duro pe ṣe oun maa ra awọn ẹru naa, toun si sọ pe bẹẹni, o ni ẹgbẹrun mẹwaa naira ni wọn n beere lọwọ oun, toun si sọ pe agbara oun ko ka a. Nigba to sọ pe oun fẹ maa lọ lo ṣalaye pe ṣe ni wọn di oun mu, ti wọn si bẹrẹ sii lu oun, ko to di pe gbogbo ẹgbẹrun meje naira to wa lapo ounj ni wọn gba, ko to di pe wọn salọ. O nibi toun ti n sunkun ni ẹnikan ti gbe mọto de, to si beere ohun to ṣẹlẹ. O loun ko ti i ṣalaye tan ti awọn kan ti de, ti wọn si tun bẹrẹ sii lu oun, ki wọn to lọ fa oun le awọn oṣiṣẹ Sifu Difẹnsi lọwọ.


O loun ko ti i ṣalaye tan ti awọn kan ti de, ti wọn si tun bẹrẹ sii lu oun, ki wọn to lọ fa oun le awọn oṣiṣẹ Sifu Difẹnsi lọwọ.


Lẹyin to gba fọọmu ipo Aarẹ, Saraki tun gba fọọmu Sẹnetọ

Gomina Nyesom Wike, ti ipinlẹ Rivers ti tu aṣiri nla nipa Aarẹ ile igbimọ aṣofin orileede yii tẹlẹri, Sẹnetọ Bukọla Saraki wi pe fọọmu meji ọtọọtọ lo ti gba.Wike lo tu aṣiri yii lakoko to ṣabẹwo si ipinlẹ Gombe, nibi to ti lọ fi erongba rẹ lati dije du ipo aarẹ Naijiria lọdun 2023 labẹ asia ẹgbẹ oṣelu Peoples Democratic Party, PDP han fawọn eeyan.Nibẹ lo ti jẹ ko di mimọ pe oun nikan loun gba fọọmu kan ṣoṣo laaarin awọn ti wọn fẹẹ du ipo aarẹ orileede Naijiria labẹ asia ẹgbẹ naa.O ni pupọ awọn ti wọn jọ fẹẹ du ipo Aarẹ lo jẹ pe fọọmu meji ọtọọtọ ni wọn gba nitori bi ipo naa ko ba bọ si i fun wọn.Wike rawọ ẹbẹ si gbogbo awọn oloye ẹgbẹ PDP lati gbaruku ti oun fun ipo naa, ki wọn si le jọ gbe orileede yii larugẹ.Ninu ọrọ rẹ, o sọ pe "Emi ko gba fọọmu miran. Awọn kan fẹẹ di aarẹ, ṣugbọn wọn tun gba fọọmu lati du ipo sẹnetọ, iyẹn bi ipo aarẹ ko ba bọ si i fun wọn. Emi ko gba fọọmu miran nitori pe mo ti gbaradi fun un."Awọn ti wọn ko gbaradi ni wọn n sọ pe ki wọn tọju fọọmu miran fun awọn nitori ti ipo naa ko ba ja mọ wọn lọwọ. Emi ko le ṣe bẹẹ ni temi, eyi nikan ni maa gba."


Oriire Onibeji: Lẹyin to gba awọọdu Nelson Mandela, Yinka Fafoluyi, amugbalẹgbẹẹ Gomina AbdulRazaq tun di ambasadọ ECOWAS

Ṣe ni idunnu ṣubu lu ayọ amugbalẹgbẹẹ Gomina AbdulRahman AbdulRazaq ti ipinlẹ Kwara lori ọrọ iroyin igbalode, Ọgbẹni Fafoluyi Ọlayinka Michael lori bo ṣe gba ẹbun nla meji ọtọọtọ ti ko wọpọ.Fafoluyi, ẹni ti ọpọ awọn ololufẹ rẹ tun mọ si Solace la gbọ pe wọn fi aami ẹyẹ meji ọtọọtọ yii da lọla lati fi mọ riri ipa to n ko lawujọ awọn ọdọ, paapaa lẹka eto iroyin igbalode.
Ninu lẹta kan ti aarẹ ẹgbẹ ECOWAS, ẹka ti awọn ọdọ, Ambasadọ Emmanuel S. William bu ọwọ lu lati fidi rẹ mulẹ wi pe lotitọ l'awọn fi ipo naa da Solace lọla lo ti jẹ ko di mimọ pe aṣaaju rere to ṣee fi ọkan tan ni.Solace nigba to n fi idunnu rẹ han, o sọ pe oun fi awọn aami ẹyẹ meji pataki naa jin fun Ọlọrun ati fun Gomina AbdulRahman AbdulRazaq to tọ oun dagba, ẹni to tun foun lanfaani lati di ipo naa mu.


Wọn láwọn ọmọ ẹyin MC Olúọmọ kọju sawọn oni Maruwa l'Agege l'Ékòó

Ṣe lọrọ di boolọ o yago lọna laaarọ oni, ọjọ Aje, Mọnde nigba ti wọn l'awọn oni mọto ti wọn wa labẹ Alaaji Musiliu Akinsanya, iyẹn MC Olúọmọ kọju ija sawọn oni Maruwa lagbegbe Agege nipinlẹ Eko, ti wọn si ṣe awọn eeyan leṣe.A gbọ pe ṣe ni wọn yawọ agbegbe naa ti awọn oni Maruwa n duro si lati gbe ero, ti wọn si dabọn bolẹ nibẹ.Wọn ni ojiji l'awọn ọmọ ẹgbẹ onimọto naa yawọ ibudokọ awọn oni Maruwa yii, ti wọn dabọn bolẹ nibẹ, eyi to jẹ k'awọn eeyan ba ẹsẹ wọn sọrọ.Ki oloju to o ṣẹ ẹ, wọn ni gbogbo agbegbe ọhun ti pa lọọlọ nigba ti awọn eeyan sa asala lati doola ẹmi ara wọn.Ọpọ dukia la gbọ pe wọn bajẹ, ti wọn si tun dana sun Maruwa.Bẹ o ba gbagbe, lati bi oṣu meloo kan sẹyin la gbọ pe awọn ọmọ ẹyin MC Olúọmọ ati ti Alaaji Azeez Abiọla ti ọpọ awọn eeyan mọ si Istijabah ti kọju ija sira wọnỌkan lara awọn oni Maruwa ti wọn dana sun Maruwa rẹ, Ọlagunju Rasheed nigba to n b'AWIKONKO sọrọ ṣalaye pe inu ṣalanga loun wa, iyẹn nibi toun ti n yagbẹ lọwọ, ko to di pe wahala naa bẹ silẹ.Ọlagunju sọ pe ka loun ko si ni ṣalanga naa, oun naa ko ba ti juba ehoro, ki wọn si ma raaye dana sun Maruwa oun.Siwaju sii lọkunrin naa bu ẹnu atẹ lu iwa ti awọn oni mọto naa hu, to si ni awọn kii ṣe ọmọ ẹyin MC Olúọmọ bi ko ṣe ti Istijaba toun n ṣakoso Maruwa l'Ekoo.Ọlagunju Rasheed
Ninu ọrọ rẹ, o sọ pe "Bi mo ṣe n bọ laaarọ yii, inu n ko mi, mo ni lati ya si ṣalanga. Mi o paaki sibi ti a ti n gbero, abẹ igi ni mo lọ gbe Maruwa mi si, ti mo fi lọ yagbe. "Ibẹ ni mo wa ti mo ti n gbọ ariwo pe wọn ti n yinbọn. Ọmọ to ri mi nigba ti mo wọ ṣalanga lo wa pe mi, to si n pariwo Eko, nitori pe orukọ ti ọpọ awọn eeyan mọ mi si niyẹn." O ni wọn ti fẹẹ dana sun Maruwa mi, bi mo ṣe sare jade niyẹn. Mo ri wọn bi wọn ṣe n dana sun Maruwa mi, ṣugbọn mi o le sunmọ wọn, ki wọn ma ba a pa mi.


Ọmọ to ri mi nigba ti mo wọ ṣalanga lo wa pe mi, to si n pariwo Eko, nitori pe orukọ ti ọpọ awọn eeyan mọ mi si niyẹn." O ni wọn ti fẹẹ dana sun Maruwa mi, bi mo ṣe sare jade niyẹn. Mo ri wọn bi wọn ṣe n dana sun Maruwa mi, ṣugbọn mi o le sunmọ wọn, ki wọn ma ba a pa mi. Mi o mọ wọn ri tẹlẹ, ṣugbọn mo le da wọn mọ bi mo ba ri wọn. "Awọn ọga wa ni wọn jọ n ba ara wọn fa wahala, mi o wa mọ idi to fi kan awa. Mi o si lara awọn oloye ẹgbẹ.


Mi o mọ wọn ri tẹlẹ, ṣugbọn mo le da wọn mọ bi mo ba ri wọn. "Awọn ọga wa ni wọn jọ n ba ara wọn fa wahala, mi o wa mọ idi to fi kan awa. Mi o si lara awọn oloye ẹgbẹ. Kani mi o si ni ṣalanga, emi naa ko ba ti salọ. Mo fẹ ki ijọba ipinlẹ Eko ran mi lọwọ, nitori pe Maruwa yii ni mo fi n bọ iyawo ati ọmọ, ko si ọna miran. "Gbogbo akitiyan lati ba Bẹnjamin Hundeyin to jẹ agbẹnusọ ileeṣẹ ọlọpaa ipinlẹ Eko sọrọ lori iṣẹlẹ naa lo ja si pabo ti di asiko ti a pari akojọpọ iroyin yii tan.


Kani mi o si ni ṣalanga, emi naa ko ba ti salọ. Mo fẹ ki ijọba ipinlẹ Eko ran mi lọwọ, nitori pe Maruwa yii ni mo fi n bọ iyawo ati ọmọ, ko si ọna miran. "Gbogbo akitiyan lati ba Bẹnjamin Hundeyin to jẹ agbẹnusọ ileeṣẹ ọlọpaa ipinlẹ Eko sọrọ lori iṣẹlẹ naa lo ja si pabo ti di asiko ti a pari akojọpọ iroyin yii tan.


Awọn Onifa lẹtọọ lati ṣe ẹsin to wu wọn labẹ ofin – Amofin Fẹmi Falana

Ogbontarigi Amofin lorileede Naijiria, Amofin Fẹmi Falana ti jẹ ko di mimọ pe gbogbo eeyan lo lẹtọọ lati ṣe ẹsin to ba wuu labẹ ofin, paapaa awọn Onifa to fi mọ Babalawo.Ọjọ Abamẹta, Satide tii ṣe ọjọ kẹsan-an, oṣu kẹrin, ọdun 2022 ni Amofin Falana sọrọ yii niluu Abẹokuta, ipinlẹ Ogun, nibi ifilọlẹ ẹgbẹ Ijọ awọn Onifa niluu Ẹgba, nibi ti gbogbo awọn Babalawo kaakiri ilu Abẹokuta ti peju-pesẹ.Amofin Falana sọ pe ninu abala kejidinlogoji iwe ofin Naijiria, o wa nibẹ wi pe onikaluku lo lẹtọọ labẹ ofin lati ṣe oniruuru ẹsin to ba wuu lai si idiwọ kankan nibẹ.Bakan naa lo tun bu ẹnu atẹ lu bi ile ẹjọ kan nipinlẹ Kano ṣe ju ọmọ ọkunrin kan, Mubarak Bala sẹwọn ọdun mẹrinlelogun nitori ainigbagbọ Ọlọrun, to si ni ko yẹ ki iru nnkan bẹẹ maa ṣẹlẹ. O wa gba gbogbo awọn Babalawo lamọran lati dide ji giri, ki wọn si wa gbogbo ọn ati wọn yoo fi tun orukọ wọn t’awọn eeyan buruku ti bajẹ nipa oogun owo ṣiṣe, to si ni titẹ ipa mọ iṣẹ nikan ni oogun owo to daju, kii ṣe nipa pipaayan lati fi ṣoogun owo.Nibi eto yii ni wọn ti fun gbogbo awọn ọmọ ẹgbẹ naa ni iwe ẹri ati kaadi idanimọ gẹgẹ bi ojulowo ọmọ ẹgbẹ, ti wọn si tun yan igbimọ ẹlẹni meje, iyẹn Task Force ti yoo ṣawari awọn to jẹ ayederu Babalawo, ati igbimọ ẹlẹni mejilelogun, Disciplinary Committee, lati fi iya to tọ jẹ awọn oniwa ibajẹ labẹ ofin.Ninu ọrọ Amofin Fẹmi Falana, o sọ pe “Ẹgbẹ yin lẹtọọ labẹ ofin, ẹyin ọmọ ẹgbẹ, gbogbo yin lẹ lẹtọọ labẹ ofin lati pejọ ṣe Ifa n’ipinlẹ Ogun ati ni gbogbo Naijiria. Bi awọn Kritẹẹni ṣe wa, lawọn Musulumi naa wa, awọn Babalawo naa wa. Gbogbo yin lẹ lẹtọọ labẹ ofin lati ṣe nnkan ti ẹ fẹẹ ṣe, lati ṣe ipade, lati d’Ifa f’awọn to ba n wa.Amofin Falana tun tẹsiwaju ninu ọrọ rẹ pe ọpọ awọn oloṣelu ati aṣoju ijọba ni wọn n ya ile Babalawo lati wa agbara, ati pe ẹsin igbagbọ ati musulumi ko sọ pe ki a ma beere aabo lọwọ awọn oniṣẹṣe, iyẹn bi ko ba ti ni la ẹmi eeyan lọ. O ni awọn amookunṣeka, ọbayejẹ ati kọnda ninu irẹsi ni wọn sọ awọn Babalawo ni orukọ buruku, eyi to ni ki awọn naa dide bayii lati ja fun ẹtọ wọn, ki wọn si foju gbogbo awọn to n f'iṣẹ naa lu jibiti han sita.“Bi ẹ ba mu awọn danadana, ajinigbe tabi ajinigbe, ti ẹ mu wọn de ile ẹjọ tabi lọdọ awọn ọlọpaa, ti ẹ wa ri onde tabi ifunpa lara wọn, wọn a sọ pe Babalawo lo ṣe e fun wọn ki ọwọ ọlọpaa ma ba a tẹ wọn. Awọn gbọmọgbọmọ tun n lo o lati fi ṣoogun owo, bi ẹ ba beere lọwọ awọn naa, wọn a sọ pe awọn ni Babalawo.“Fun idi eyi, ẹ ni iṣẹ pupọ lati ṣe.


Gbogbo yin lẹ lẹtọọ labẹ ofin lati ṣe nnkan ti ẹ fẹẹ ṣe, lati ṣe ipade, lati d’Ifa f’awọn to ba n wa.Amofin Falana tun tẹsiwaju ninu ọrọ rẹ pe ọpọ awọn oloṣelu ati aṣoju ijọba ni wọn n ya ile Babalawo lati wa agbara, ati pe ẹsin igbagbọ ati musulumi ko sọ pe ki a ma beere aabo lọwọ awọn oniṣẹṣe, iyẹn bi ko ba ti ni la ẹmi eeyan lọ. O ni awọn amookunṣeka, ọbayejẹ ati kọnda ninu irẹsi ni wọn sọ awọn Babalawo ni orukọ buruku, eyi to ni ki awọn naa dide bayii lati ja fun ẹtọ wọn, ki wọn si foju gbogbo awọn to n f'iṣẹ naa lu jibiti han sita.“Bi ẹ ba mu awọn danadana, ajinigbe tabi ajinigbe, ti ẹ mu wọn de ile ẹjọ tabi lọdọ awọn ọlọpaa, ti ẹ wa ri onde tabi ifunpa lara wọn, wọn a sọ pe Babalawo lo ṣe e fun wọn ki ọwọ ọlọpaa ma ba a tẹ wọn. Awọn gbọmọgbọmọ tun n lo o lati fi ṣoogun owo, bi ẹ ba beere lọwọ awọn naa, wọn a sọ pe awọn ni Babalawo.“Fun idi eyi, ẹ ni iṣẹ pupọ lati ṣe. Iṣẹ ti ẹ si maa ṣe fun ara yin ati fun ilu ni pe ẹgbẹ yin kii ṣe ẹgbẹ apaayan, kii ṣe ẹgbẹ awọn to n ṣe oogun owo. Ẹni to ba n tan ara rẹ jẹ lonii, to sọ pe o digba ti oun ba gba ẹjẹ eeyan ko to lowo, ẹni to yẹ ki wọn fi si ahamọ ni o, ko si foju ba ile-ẹjọ. "O rọ wọn lati dẹkun nipa ṣiṣe oogun fun awọn ọdaran bii danadana, adigunjale, ajinigbe.Ko si nnkan to n jẹ oogun owoFalana fi kun ọrọ rẹ pe ko si nnkan to n jẹ oogun owo, ati pe to ba jẹ pe lotitọ ni oogun owo wa, ọpọ awọn eeyan ni ko nii ṣiṣẹ mọ, to si ni wọn kan n da ẹmi awọn eeyan legbodo lasan ni nipa ẹtanjẹ owo ojiji.Ẹsin kan ko ga ju ọkan lọAmofin agba naa tun tẹsiwaju pe ko si ẹsin to ga ju ekeji lọ labẹ ofin, ati pe ẹtọ kan naa ni onikaluku ni, to si ni ki gbogbo wọn jade lati f'ọwọ sọya nipa ẹsin wọn, ati pe bi wọn ba ti n tẹle ofin, ko si ibẹru kankan fun wọn.


Iṣẹ ti ẹ si maa ṣe fun ara yin ati fun ilu ni pe ẹgbẹ yin kii ṣe ẹgbẹ apaayan, kii ṣe ẹgbẹ awọn to n ṣe oogun owo. Ẹni to ba n tan ara rẹ jẹ lonii, to sọ pe o digba ti oun ba gba ẹjẹ eeyan ko to lowo, ẹni to yẹ ki wọn fi si ahamọ ni o, ko si foju ba ile-ẹjọ. "O rọ wọn lati dẹkun nipa ṣiṣe oogun fun awọn ọdaran bii danadana, adigunjale, ajinigbe.Ko si nnkan to n jẹ oogun owoFalana fi kun ọrọ rẹ pe ko si nnkan to n jẹ oogun owo, ati pe to ba jẹ pe lotitọ ni oogun owo wa, ọpọ awọn eeyan ni ko nii ṣiṣẹ mọ, to si ni wọn kan n da ẹmi awọn eeyan legbodo lasan ni nipa ẹtanjẹ owo ojiji.Ẹsin kan ko ga ju ọkan lọAmofin agba naa tun tẹsiwaju pe ko si ẹsin to ga ju ekeji lọ labẹ ofin, ati pe ẹtọ kan naa ni onikaluku ni, to si ni ki gbogbo wọn jade lati f'ọwọ sọya nipa ẹsin wọn, ati pe bi wọn ba ti n tẹle ofin, ko si ibẹru kankan fun wọn. "Bi ẹ ba ti n tẹle ofin nilẹ yii, ko si ibẹru kankan fun un yin. Labẹ ofin, ọmọ orileede Naijiria lẹtọọ lati sin Ọlọrun tabi Olodumare tabi Ifa. O tun wa ninu iwe ofin Naijiria wi pe ijọba ko gbọdọ fọwọ si ẹsin kankan.


"Bi ẹ ba ti n tẹle ofin nilẹ yii, ko si ibẹru kankan fun un yin. Labẹ ofin, ọmọ orileede Naijiria lẹtọọ lati sin Ọlọrun tabi Olodumare tabi Ifa. O tun wa ninu iwe ofin Naijiria wi pe ijọba ko gbọdọ fọwọ si ẹsin kankan. Gbogbo wa la lẹtọọ lati sin Ọlọrun, yala Jesu, Anọbi tabi Ifa to ba wu wa labẹ ofin.“Nitori naa, bi ijọba ba ṣe nnkan fun Kritẹẹni tabi Musulumi, wọn gbọdọ ṣee fun ẹyin naa, kii ṣe Naijiria nikan ni wọn ti n ṣe Babalawo. Nigba ti mo kọkọ lọ si Cuba, Ifa ni wọn n da nibẹ. Gbogbo awọn oriṣa to ti ku ni Naijiri ko ku ni Cuba ati Brazil.


Gbogbo wa la lẹtọọ lati sin Ọlọrun, yala Jesu, Anọbi tabi Ifa to ba wu wa labẹ ofin.“Nitori naa, bi ijọba ba ṣe nnkan fun Kritẹẹni tabi Musulumi, wọn gbọdọ ṣee fun ẹyin naa, kii ṣe Naijiria nikan ni wọn ti n ṣe Babalawo. Nigba ti mo kọkọ lọ si Cuba, Ifa ni wọn n da nibẹ. Gbogbo awọn oriṣa to ti ku ni Naijiri ko ku ni Cuba ati Brazil. Nibẹ ni mo ti mọ pe Ifa maa n sọrọ, ti awọn eeyan si n gbagbọ. Gbogbo awọn Oriṣa yii ni wọn ṣe ere fun. Bi wọn ba n ṣe Oro ni Brazil, gbogbo ilu lo maa jade.“Iṣẹ pọ lọwọ, iṣẹ ti mo si n fun un yin lonii ni pe ki ẹ lọ bẹrẹ bi ẹ ṣe maa tun orukọ yin ṣe, awọn eeyan buburu ti ba orukọ ẹgbẹ yin jẹ.


Nibẹ ni mo ti mọ pe Ifa maa n sọrọ, ti awọn eeyan si n gbagbọ. Gbogbo awọn Oriṣa yii ni wọn ṣe ere fun. Bi wọn ba n ṣe Oro ni Brazil, gbogbo ilu lo maa jade.“Iṣẹ pọ lọwọ, iṣẹ ti mo si n fun un yin lonii ni pe ki ẹ lọ bẹrẹ bi ẹ ṣe maa tun orukọ yin ṣe, awọn eeyan buburu ti ba orukọ ẹgbẹ yin jẹ. Iṣẹ keji si ni pe, ẹ ni lati mọ pe kii ṣe Naijiria nikan ni wọn ti n ṣe ẹgbẹ yin, fun idi eyi, ẹ ni lati mọ ohun to n ṣẹlẹ lẹyin odi, iyẹn gbogbo awọn ibi ti wọn ti n da Ifa.”Agbẹnusọ ileeṣẹ Ọlọpaa ipinlẹ Ogun, Abimbọla Oyeyẹmi naa sọrọ nipa oogun owo Ki eeyan to le jẹ Babalawo, mo ro pe o gbọdọ kọ iṣẹ yẹn nibi kan, eeyan ko le ji lọjọ kan, ko sọ pe Babalawo loun, nitori pe eeyan ko le deede ji lọjọ kan lati sọ pe ọlọpaa loun, lai gba ile-ẹkọ ọlọpaa kankan kọja, aṣiri rẹ yoo tu nibi imura rẹ, ti a si maa n fi ọwọ ofin mu iru wọn. Iya to ba si yẹ ko jẹ iru ẹni bẹẹ ni ile-ẹjọ mmaa fi jẹ ẹ.Bi awa ba le maa mu awọn to jẹ ayederu ọlọpaa, ko si ohun to da awọn Babalawo duro lati maa fi ọwọ ofin mu awọn to jẹ ayederu laaarin wọn. Ẹ pe ẹni to ba pe ara rẹ ni Babalawo lati beere ibi to ti kọ iṣẹ tiẹ, ati Babalawo to kọ ọ niṣẹ.Awọn ayederu yii ni wọn n ba iṣẹ ti ẹ n ṣe jẹ fun un yin.


Iṣẹ keji si ni pe, ẹ ni lati mọ pe kii ṣe Naijiria nikan ni wọn ti n ṣe ẹgbẹ yin, fun idi eyi, ẹ ni lati mọ ohun to n ṣẹlẹ lẹyin odi, iyẹn gbogbo awọn ibi ti wọn ti n da Ifa.”Agbẹnusọ ileeṣẹ Ọlọpaa ipinlẹ Ogun, Abimbọla Oyeyẹmi naa sọrọ nipa oogun owo Ki eeyan to le jẹ Babalawo, mo ro pe o gbọdọ kọ iṣẹ yẹn nibi kan, eeyan ko le ji lọjọ kan, ko sọ pe Babalawo loun, nitori pe eeyan ko le deede ji lọjọ kan lati sọ pe ọlọpaa loun, lai gba ile-ẹkọ ọlọpaa kankan kọja, aṣiri rẹ yoo tu nibi imura rẹ, ti a si maa n fi ọwọ ofin mu iru wọn. Iya to ba si yẹ ko jẹ iru ẹni bẹẹ ni ile-ẹjọ mmaa fi jẹ ẹ.Bi awa ba le maa mu awọn to jẹ ayederu ọlọpaa, ko si ohun to da awọn Babalawo duro lati maa fi ọwọ ofin mu awọn to jẹ ayederu laaarin wọn. Ẹ pe ẹni to ba pe ara rẹ ni Babalawo lati beere ibi to ti kọ iṣẹ tiẹ, ati Babalawo to kọ ọ niṣẹ.Awọn ayederu yii ni wọn n ba iṣẹ ti ẹ n ṣe jẹ fun un yin. Wọn mọ pe awọn ko lorukọ, ṣugbọn wọn n wa ọn alati ba orukọ olorukọ jẹ lasan ni. Laipẹ yii la ri awọn ọmọ keekeeke ti wọn lawọn fẹẹ ṣoogun owo, wọn lawọn rii lori ẹrọ ayelujara ti fesibuuku ni, a ṣe iwadii, a si ba bẹẹ lotitọ.Bo tilẹ jẹ pe wọn ti gbe kinni naa kuro lori fesibuuku, sibẹ bi aja wọn ba pe ogun ọdun laye, ẹran ogun ni gbogbo wọn nitori pe ọwọ yoo tẹ wọn. Iru awọn wọnyi ni wọn n ba iṣẹ Babalawo jẹ.


Wọn mọ pe awọn ko lorukọ, ṣugbọn wọn n wa ọn alati ba orukọ olorukọ jẹ lasan ni. Laipẹ yii la ri awọn ọmọ keekeeke ti wọn lawọn fẹẹ ṣoogun owo, wọn lawọn rii lori ẹrọ ayelujara ti fesibuuku ni, a ṣe iwadii, a si ba bẹẹ lotitọ.Bo tilẹ jẹ pe wọn ti gbe kinni naa kuro lori fesibuuku, sibẹ bi aja wọn ba pe ogun ọdun laye, ẹran ogun ni gbogbo wọn nitori pe ọwọ yoo tẹ wọn. Iru awọn wọnyi ni wọn n ba iṣẹ Babalawo jẹ. Eeyan kan le fi gbogbo ẹnu sọ pe oun n bọ lati ọdọ Aafa oun ni, ki ẹlomiran sọ pe oun n bọ lati ọdọ Pasitọ oun ni, ẹ ko le ri eeyan ko sọ pe oun n bọ lati ọdọ Babalawo oun ni. Idi ni pe wọn ti n fi oju eeyan buruku wo gbogbo awọn to jẹ Babalawo ni, ko si yẹ ko ri bẹẹ. Idi ti a fi da ẹgbẹ ijọ Onifa Babalawo silẹOludasilẹ ẹgbẹ naa, Oloye Ifadimeji Jegbe Biobaku nigba to n sọ idi ti wọn fi da ẹgbẹ naa silẹ labẹ ofin sọ pe ọlaju to de nipa awọn ẹsin mejeeji ti jẹ ki wọn maa fi oju buruku wo ẹsin abalaye, to si ni ko yẹ ko ri bẹẹ.Biobaku ni awọn ko le tori ọlaju to de, ki wọn wa tẹri ẹsin ajogunba ba, ati pe nitori wi pe awọn ko ti i fi orukọ silẹ labẹ ofin, lo fa a ti ijọba fi n fọwọ rọ wọn sẹyin, bo tilẹ jẹ pe pupọ awọn oloṣelu ati oṣiṣẹ ijọba ni wọn n de ọdọ wọn lati wa iranlọwọ.O kọminu wi pe awọn babanla wọn ko ronu lati fi orukọ silẹ labẹ ijọba, eyi to l'awọn ko le laju silẹ mọ, ki wọn maa fi ẹtọ wọn dun wọn.Bẹẹ lo sọ pe ohun to maa n ba wọn lọkan jẹ pupọ ni pe gbogbo ẹni ti wọn ba ti ka oogun buruku tabi iwa adojutini lọwọ wọn ni wọn maa n pe ni Babalawo, to si lawọn ṣetan lati dẹkun gbogbo rẹ.Siwaju sii lo kọminu wi pe pupọ awọn ọmọ kaarọ-o-jiire ni wọn ko mọ iyatọ to wa laaarin Babalawo, Elewe-Ọmọ, Oniṣegun Ibilẹ, Adahunṣe, Baba Oloriṣa ati Iya Oloriṣa, eyi to sọ pe iyatọ wa laaarin gbogbo wọn, bo tilẹ jẹ pe abẹ iṣẹṣe ni wọn sa si, nitori pe iṣẹ wọn fẹẹ dọgba.“Ọkan lara awọn idi pataki ti a fi gbe eto yii kalẹ ni lati la awọn eeyan lọyẹ nipa 'Ẹni ti a jẹ, ati ohun ti a n ṣe laaarin awujọ wa'.


Eeyan kan le fi gbogbo ẹnu sọ pe oun n bọ lati ọdọ Aafa oun ni, ki ẹlomiran sọ pe oun n bọ lati ọdọ Pasitọ oun ni, ẹ ko le ri eeyan ko sọ pe oun n bọ lati ọdọ Babalawo oun ni. Idi ni pe wọn ti n fi oju eeyan buruku wo gbogbo awọn to jẹ Babalawo ni, ko si yẹ ko ri bẹẹ. Idi ti a fi da ẹgbẹ ijọ Onifa Babalawo silẹOludasilẹ ẹgbẹ naa, Oloye Ifadimeji Jegbe Biobaku nigba to n sọ idi ti wọn fi da ẹgbẹ naa silẹ labẹ ofin sọ pe ọlaju to de nipa awọn ẹsin mejeeji ti jẹ ki wọn maa fi oju buruku wo ẹsin abalaye, to si ni ko yẹ ko ri bẹẹ.Biobaku ni awọn ko le tori ọlaju to de, ki wọn wa tẹri ẹsin ajogunba ba, ati pe nitori wi pe awọn ko ti i fi orukọ silẹ labẹ ofin, lo fa a ti ijọba fi n fọwọ rọ wọn sẹyin, bo tilẹ jẹ pe pupọ awọn oloṣelu ati oṣiṣẹ ijọba ni wọn n de ọdọ wọn lati wa iranlọwọ.O kọminu wi pe awọn babanla wọn ko ronu lati fi orukọ silẹ labẹ ijọba, eyi to l'awọn ko le laju silẹ mọ, ki wọn maa fi ẹtọ wọn dun wọn.Bẹẹ lo sọ pe ohun to maa n ba wọn lọkan jẹ pupọ ni pe gbogbo ẹni ti wọn ba ti ka oogun buruku tabi iwa adojutini lọwọ wọn ni wọn maa n pe ni Babalawo, to si lawọn ṣetan lati dẹkun gbogbo rẹ.Siwaju sii lo kọminu wi pe pupọ awọn ọmọ kaarọ-o-jiire ni wọn ko mọ iyatọ to wa laaarin Babalawo, Elewe-Ọmọ, Oniṣegun Ibilẹ, Adahunṣe, Baba Oloriṣa ati Iya Oloriṣa, eyi to sọ pe iyatọ wa laaarin gbogbo wọn, bo tilẹ jẹ pe abẹ iṣẹṣe ni wọn sa si, nitori pe iṣẹ wọn fẹẹ dọgba.“Ọkan lara awọn idi pataki ti a fi gbe eto yii kalẹ ni lati la awọn eeyan lọyẹ nipa 'Ẹni ti a jẹ, ati ohun ti a n ṣe laaarin awujọ wa'. A ni ojuṣe lati yi erongba awọn eeyan nipa wa pada, ka yi igbagbọ awọn eeyan ati iroyin ẹlẹjẹ ti wọn n gbọ nipa Babalawo pada si rere. "“Ọdun 2019 la fi orukọ yii silẹ labẹ ofin nipasẹ ẹni to jẹ Oluwo Onifa Ẹgba lonii, Oloye Ifagbeminiyi Atanda Baoku.”O wa rawọ ẹbẹ si gbogbo ọmọ ẹgbẹ naa lati ṣiṣẹ takuntakun gbe orukọ ẹgbẹ naa larugẹ, ki ijọba le fun wọn ni ọlude ti wọn n beere fun lati ọjọ pipẹ.Alake ilẹ Ẹgba, Ọba Adedọtun Arẹmu Gbadebọ; Olubara tilu Ibara, Ọba Jacob Ọmọlade; Alawọ Erin ilu Ẹgba, Oloye Nurudeen Ọlalẹyẹ to jẹ aṣoju awọn Babalawo lọdọ ijọba ipinlẹ Ogun atawọn agba oloye lo wa nibi eto yii.Awọn ọga agba ileeṣẹ eleto aabo So Safe, Sifu Difẹnsi, PCRC, Amọtẹkun ati aṣoju ijọba ipinlẹ Ogun lọrọ eto aabo ko gbẹyin nibi eto naa.


A ni ojuṣe lati yi erongba awọn eeyan nipa wa pada, ka yi igbagbọ awọn eeyan ati iroyin ẹlẹjẹ ti wọn n gbọ nipa Babalawo pada si rere. "“Ọdun 2019 la fi orukọ yii silẹ labẹ ofin nipasẹ ẹni to jẹ Oluwo Onifa Ẹgba lonii, Oloye Ifagbeminiyi Atanda Baoku.”O wa rawọ ẹbẹ si gbogbo ọmọ ẹgbẹ naa lati ṣiṣẹ takuntakun gbe orukọ ẹgbẹ naa larugẹ, ki ijọba le fun wọn ni ọlude ti wọn n beere fun lati ọjọ pipẹ.Alake ilẹ Ẹgba, Ọba Adedọtun Arẹmu Gbadebọ; Olubara tilu Ibara, Ọba Jacob Ọmọlade; Alawọ Erin ilu Ẹgba, Oloye Nurudeen Ọlalẹyẹ to jẹ aṣoju awọn Babalawo lọdọ ijọba ipinlẹ Ogun atawọn agba oloye lo wa nibi eto yii.Awọn ọga agba ileeṣẹ eleto aabo So Safe, Sifu Difẹnsi, PCRC, Amọtẹkun ati aṣoju ijọba ipinlẹ Ogun lọrọ eto aabo ko gbẹyin nibi eto naa.


Ede aiyede wọ ẹgbẹ oṣelu PDP ni Kwara, ni wọn ba lu ile ẹgbẹ wọn fọ

Ṣe lọrọ naa dabi ẹfun ati eedi nigba ti wọn lawọn ọmọ ẹgbẹ oṣelu alatako nipinlẹ Kwara, Peoples Democratic Party, PDP koju ija sira wọn, ti wọn si bẹrẹ sii ba dukia ati ile ẹgbẹ wọn jẹ. Awọn kan tiẹ sọ pe asasi lo mu wọn pẹlu bi wọn ṣe n fojoojumọ ba ara wọn ja, ti wọn ko si gba itọ ara wọn dami, eyi to mu ki wọn wọgile ipade awọn wọọdu to yẹ ko maa waye kaakiri ipinlẹ naa.Ko si nnkan meji ti wọn lo n da wahala silẹ ninu ẹgbẹ naa, paapaa nipinlẹ Kwara bi ko ṣe ti ọrọ awọn ọmọ oye ti wọn fẹẹ fa kalẹ lati jade du ipo oṣelu. Wọn ni latigba ti Gomina ipinlẹ naa tẹlẹri, Bukọla Saraki ṣe fun gbogbo awọn alatilẹyin rẹ to n fẹ ni fọọmu erongba lati jade du ipo, ni wahala ti bẹrẹ sii ṣẹlẹ lọkan-o-jọkan nipinlẹ ọhun.


Kwara: Asiko to fawọn kọmiṣanna lati gba mọto - Awọn araalu rawọ ẹbẹ si gomina

Awọn ara ati olugbe ipinlẹ Kwara ti rawọ ẹbẹ si Gomina AbdulRahman AbdulRazaq wi pe ko dide lati gbe igbesẹ ti yoo fi ra mọto fun gbogbo awọn kọmiṣanna rẹ patapata, nitori pe wọn yẹ lati gba mọto irinsẹ ijọba. Wọn pe ipe naa laipẹ yii lati fi mọ riri iṣẹ ti awọn kọmiṣanna naa n ṣe ni oniruuru ẹka ipo ti wọn yan wọn si, ti wọn si ni ohun irinsẹ ṣe pataki pupọ fun wọn. Bakan naa ni wọn gbe oriyin ati oṣuba kare fun Gomina AbdulRazaq lori awọn iṣẹ takuntakun to n mu idagbasoke ati ilọsiwaju ba ipinlẹ Kwara latigba to ti gbajọba. Bẹ o ba gbagbe, laipẹ yii ni ọkan lara awọn to maa n sọ bo ṣe n lọ lagbo oṣelu ati ohun to n lọ kaakiri orileede, eyi ti awọn eeyan n pe ni Public Analyst fẹsun kan ijọba lori redio Sobi ko sọrọ sita ko to ra awọn mọto Geely Coolray SUV. Lara awọn to sọrọ naa sọ pe: Ko si nnkan to buru ninu rira mọto f'awọn kọmiṣanna, ti wọn ti fi tọkantọkan sin ipinlẹ wọn fun ọdun mẹta gbako. Idagbasoke to yẹ ni, ti ko si yẹ ki wọn maa fi ṣe ti oṣelu, nitori pe ko bu iyi to tọ fun Kwara lati gbọ pe awọn Kọmiṣanna wọn ko ni mọto fun ọdun mẹta.


Bẹ o ba gbagbe, laipẹ yii ni ọkan lara awọn to maa n sọ bo ṣe n lọ lagbo oṣelu ati ohun to n lọ kaakiri orileede, eyi ti awọn eeyan n pe ni Public Analyst fẹsun kan ijọba lori redio Sobi ko sọrọ sita ko to ra awọn mọto Geely Coolray SUV. Lara awọn to sọrọ naa sọ pe: Ko si nnkan to buru ninu rira mọto f'awọn kọmiṣanna, ti wọn ti fi tọkantọkan sin ipinlẹ wọn fun ọdun mẹta gbako. Idagbasoke to yẹ ni, ti ko si yẹ ki wọn maa fi ṣe ti oṣelu, nitori pe ko bu iyi to tọ fun Kwara lati gbọ pe awọn Kọmiṣanna wọn ko ni mọto fun ọdun mẹta. Gomina n ṣiṣẹ takuntakun to si n na awọn owo to han si gbogbo ilu latigba to ti bẹrẹ awọn akanṣe iṣẹ, ko si yẹ ko wa jẹ pe rira mọto f'awọn kọmiṣanna ni yoo jẹ ohun babara, ko si yẹ ko digba ti wọn ba n kede sita gbangba ko to di pe wọn fun wọn. - Oṣiṣẹ ijọba.Idagbasoke yii ko yẹ ko jẹ ohun ti a maa gba bi ẹni to gba igba ọti, nitori pe ohun to yẹ ni. Nigba ti Ọmọwe Bukọla Saraki ati Alaaji Abdulfatah Ahmed wa nijọba, wọn raawọn mọto bọginni f'awọn kọmiṣanna  ati awọn amugbalẹgbẹẹ to fi mọ oludamọran pataki lai si wi pe ẹnikẹni n bu ẹnu atẹ lu wọn.


Gomina n ṣiṣẹ takuntakun to si n na awọn owo to han si gbogbo ilu latigba to ti bẹrẹ awọn akanṣe iṣẹ, ko si yẹ ko wa jẹ pe rira mọto f'awọn kọmiṣanna ni yoo jẹ ohun babara, ko si yẹ ko digba ti wọn ba n kede sita gbangba ko to di pe wọn fun wọn. - Oṣiṣẹ ijọba.Idagbasoke yii ko yẹ ko jẹ ohun ti a maa gba bi ẹni to gba igba ọti, nitori pe ohun to yẹ ni. Nigba ti Ọmọwe Bukọla Saraki ati Alaaji Abdulfatah Ahmed wa nijọba, wọn raawọn mọto bọginni f'awọn kọmiṣanna  ati awọn amugbalẹgbẹẹ to fi mọ oludamọran pataki lai si wi pe ẹnikẹni n bu ẹnu atẹ lu wọn. - Alaaji Saka AbdulWaheed, Ọmọ ẹgbẹ oṣelu PDP. Rira mọto fun awọn Kọmiṣanna ti di ojuṣe ijọba, nitori pe ohun to tọ ni, ko wa yẹ ki ti Gomina AbdulRahman AbdulRazaq yatọ rara. - Julius Adeyemo


- Alaaji Saka AbdulWaheed, Ọmọ ẹgbẹ oṣelu PDP. Rira mọto fun awọn Kọmiṣanna ti di ojuṣe ijọba, nitori pe ohun to tọ ni, ko wa yẹ ki ti Gomina AbdulRahman AbdulRazaq yatọ rara. - Julius Adeyemo


Awọn ọmọ MC Olúọmọ lo ni ki n purọ mọ Istijabah - Ọlagunju ti wọn dana sun Kẹkẹ Maruwa rẹ l'Ekoo

Ọkan lara awọn to fi ara kaaṣa ikọlu to waye laaarin awọn ọmọ ẹgbẹ onimọto ati ti Kẹkẹ Maruwa lagbegbe Iju-Fagba, Agege nipinlẹ Eko lọjọ Aje, Mọnde ana, Ọgbẹni Rasheed Ọlabọde ti sọ pe irọ nla loun pa fawọn akọroyin ayelujara ipinlẹ naa.Bẹ o ba gbagbe, laaarọ ana ni awọn ọmọ ẹgbẹ onimọto ti Lagos Parks and Garages Management Committee, ti wọn wa labẹ Alaaji Musiliu Akinsanya iyẹn MC Olúọmọ ati awọn ọmọ ẹgbẹ oni Maruwa ti wọn wa labẹ Alaaji Azeez Abiọla ti ọpọ awọn eeyan mọ si Istijabah koju ija sira wọn.Nibi ikọlu yii la gbọ pe wọn ti ba ọpọ dukia jẹ, ti wọn si tun dana sun Maruwa Rasheed Ọlabọde, iyẹn ni nnkan bi agogo meje aabọ aarọ.Bi ẹ ko ba gbagbe, a mu iroyin naa wa fun un yin wi pe Ọlabọde fẹsun kan awọn ọmọ ẹyin MC Olúọmọ wi pe awọn lo wa nidi ikọlu ọhun, ti wọn si dana sun Maruwa oun.
Ọsan ana ni ọkunrin naa tun bawọn akọroyin ori ayelujara, iyẹn Bloggers ti wọn fi ilu Eko ṣe ibugbe sọrọ, to sì jẹ́ ko ye wọn pe awọn ọmọ eyin Istijabah lo wa dana sun Maruwa oun, kii ṣe awọn ọmọ ẹyin MC Olúọmọ.A gbọ pe ọrọ ti Ọlabọde bawọn akọroyin ori ayelujara naa sọ da ọpọlọpọ wahala silẹ, eyi ti wọn lo jẹ k'awọn eeyan bẹrẹ sii jẹ ko mọ ijiya to wa ninu irọ pipa.Eyi ni wọn lo jẹ ko sọrọ sita, to si sọ idi to fi purọ naa.Nigba to n sọrọ, o sọ pe ibọn l'awọn ọmọ ẹyin MC Olúọmọ gbe soun lori, koun to maa ba awọn akọroyin naa sọrọ, ati pe irọ to jinna si otitọ loun pa sita.Ọlabọde ni ẹri ọkan ko jẹ koun gbadun latigba toun ti bawọn akọroyin naa sọrọ, ati pe gẹgẹ bi Musulumi ododo, ati nitori inu aawẹ tawọn wa, oun ni lati sọ otitọ.O tẹsiwaju pe lẹyin toun ti kọkọ sọrọ laaarọ, ṣe l'awọn ọmọ ẹyin MC Olúọmọ wa ba oun, pẹlu ileri wi pe wọn yoo ra Kẹkẹ Maruwa miran foun, ati pe oun ni lati b'awọn akọroyin ori ayelujara sọrọ, koun si sọ nnkan ti ko jẹ otitọ.Siwaju sii lo rawọ ẹbẹ si gbogbo awọn ọmọ Naijiria fun irọ toun pa, ati pe idunkoko ti wọn ṣe foun lo fa a. O ni ibọn ni wọn gbe sori lori, pẹlu ileri wi pe wọn yoo ra Kẹkẹ Maruwa miran foun.Bẹẹ lo ṣe ileri wi pe oun ko tun jẹ purọ miran mọ, ni ko si bo tilẹ wu ko ri.


Ileeṣẹ ọlọpaa Abuja fẹẹ le gbogbo awọn to n ṣa irin kaakiri igboro danu

Ileeṣẹ ọlọpaa ilu Abuja to jẹ olu-ilu orileede Naijiria ti sọ pe asiko ti to fun gbogbo awọn ṣarinṣarin, iyẹn awọn bola-bola lati fi ilu naa silẹ, nitori pe ko saaye kankan fun mọ nibẹ, ati pe akoko ti to lati fọ ilu naa mọ ni tonitoni. DCP Ben Igwe to jẹ igbakeji ọga ọlọpaa ilu Abuja lo sọ eyi di mimọ lakoko to n f'oju gbogbo awọn ṣarinṣarin tọwọ tẹ han f'awọn oniroyin lọjọ Aje, Mọnde, ọsẹ yii, to si lawọn ko le gba wọn laaye mọ. Mejidinlaadọrun-un la gbọ pe ọwọ ti tẹ ninu awọn ṣarinṣarin naa, ti a gbọ pe pupọ ninu wọn ni wọn n lo anfaani iṣẹ ọhun lati ja awọn araalu lole, eyi to ni ko bojumu to. DCP Igwe sọ pe ilu Abuja ki i ṣe gbogbo eeyan, bi ko ṣe awọn to n hu iwa ọmọluabi, paapaa awọn eeyan pataki lawujọ, to si lawọn ti ṣetan lati da onikaluku wọn pada si ilu ti wọn ti wa lẹyin iwadii. O fi kun ọrọ rẹ wi pe awọn ajoji ti n wọ ilu Abuja wa lati ṣiṣẹ ibi, eyi to lawọn ti n ṣiṣẹ takuntakun lati ri i pe ọwọ tẹ awọn ajoji naa ti wọn gbero lati ṣiṣẹ ibi.


Ọwọ Amọtẹkun tẹ 'Anini', 'Oyenusi' ati 'Osunbor' l'Ondo lọjọ kan ṣoṣo

Ṣikun bayii lọwọ ileeṣẹ eleto aabo ilẹ Yoruba, iyẹn Amọtẹkun tẹ awọn ogbontarigi adigunjale kan n'ipinlẹ Ondo, iyẹn awọn ti wọn sọ pe wọn n da alaafia ipinlẹ naa laamu. Awọn meji kan ti wọn pe inagijẹ wọn ni Anini ati Osunbor naa wa lara awọn ti ọwọ tẹ, ti wọn si ti f'oju wọn han f'awọn akọroyin ipinlẹ ọhun. Timilẹhin Fẹmi, ọmọ ọdun mẹtala ti ọpọ mọ si Anini; Sunday Ojo, ọmọ ọdun mẹrindinlogun toun n jẹ Oyenusi; ati Matti Lowe, ọmọ ọdun mẹrindinlogun ti wọn tun mọ si Osunbor lọwọ palaba wọn segi, ti a si gbọ pe o ti pẹ ti wọn ti n wa wọn. Ogbologbo adigunjale ni wọn pe awọn mẹtẹẹta ti a si gbọ pe ko din ni ogoji idigunjale ti wọn ti kopa ninu ẹ kaakiri ipinlẹ Ondo ko to di pe omi pada dilẹ lẹyin asunṣujẹ wọn. Nigba ti wọn n jẹwọ ni olu ileeṣẹ Amọtẹkun to wa lagbegbe Alagbaka nilu Akurẹ, Fẹmi ti awọn eeyan tun mọ si Anini sọ pe ọmọ ọdun mejila loun wa t'oun ti n jale, ati pe mama oun lo maa n ro oun lagbara ki ọwọ ma ba a tẹ oun. O ni ori orule loun maa n tọju ibọn oun si, tabi koun lọ fi pamọ s'ọdọ Babalawo to n ṣoogun fun wọn.


Ogbologbo adigunjale ni wọn pe awọn mẹtẹẹta ti a si gbọ pe ko din ni ogoji idigunjale ti wọn ti kopa ninu ẹ kaakiri ipinlẹ Ondo ko to di pe omi pada dilẹ lẹyin asunṣujẹ wọn. Nigba ti wọn n jẹwọ ni olu ileeṣẹ Amọtẹkun to wa lagbegbe Alagbaka nilu Akurẹ, Fẹmi ti awọn eeyan tun mọ si Anini sọ pe ọmọ ọdun mejila loun wa t'oun ti n jale, ati pe mama oun lo maa n ro oun lagbara ki ọwọ ma ba a tẹ oun. O ni ori orule loun maa n tọju ibọn oun si, tabi koun lọ fi pamọ s'ọdọ Babalawo to n ṣoogun fun wọn. Bẹẹ lo sọ pe Babalawo to n ṣiṣẹ fun won l'awọn maa n ko gbogbo ẹru ti wọn ba jigbe lati ta a. Anini tẹsiwaju pe idigunjale to to mẹrindinlaadọta loun ti kopa nibẹ. Ninu ọrọ ti ẹ, Ojo ti wọn n pe ni Oyenusi jẹ ko di mimọ pe oun ko le ka iye igba toun ti kopa ninu ole jija, ati pe awọn araadugbo ni wọn sọ oun lorukọ Oyenusi naa. Yatọ si awọn mẹta yii, awọn miran ti wọn tun f'oju wọn han ni mama Ojo, Arabinrin Iyabọ Fẹmi; Kẹhinde Ayọdele to jẹ babalawo wọn ati iya Kẹhinde toun naa tun n ṣe iranwọ fun wọn.


Bẹẹ lo sọ pe Babalawo to n ṣiṣẹ fun won l'awọn maa n ko gbogbo ẹru ti wọn ba jigbe lati ta a. Anini tẹsiwaju pe idigunjale to to mẹrindinlaadọta loun ti kopa nibẹ. Ninu ọrọ ti ẹ, Ojo ti wọn n pe ni Oyenusi jẹ ko di mimọ pe oun ko le ka iye igba toun ti kopa ninu ole jija, ati pe awọn araadugbo ni wọn sọ oun lorukọ Oyenusi naa. Yatọ si awọn mẹta yii, awọn miran ti wọn tun f'oju wọn han ni mama Ojo, Arabinrin Iyabọ Fẹmi; Kẹhinde Ayọdele to jẹ babalawo wọn ati iya Kẹhinde toun naa tun n ṣe iranwọ fun wọn. Olori Amọrẹkun nipinlẹ naa, Akọgun Adetunji Adelẹyẹ, nigba to n sọrọ ṣalaye pe iyalẹnu lo jẹ wi pe awọn tun gburo ẹnikeji ti wọn n pe ni Oyenusi, ati pe ọmọ ọdun mẹtala ni, to tun sọ pe mama oun lo n ṣoogun f'oun.


Olori Amọrẹkun nipinlẹ naa, Akọgun Adetunji Adelẹyẹ, nigba to n sọrọ ṣalaye pe iyalẹnu lo jẹ wi pe awọn tun gburo ẹnikeji ti wọn n pe ni Oyenusi, ati pe ọmọ ọdun mẹtala ni, to tun sọ pe mama oun lo n ṣoogun f'oun.


Kwara: Ẹ maa gbaradi fun idibo abẹle to ṣoju-ṣaara, alailabawọn - APC

Ẹgbẹ oṣelu All Progressives Congress, APC nipinlẹ Kwara ti gba gbogbo awọn to n gbero lati gbe apoti ibo l'ọdun 2023 lati gbaradi fun idibo abẹle to n bọ lọna yii, ti wọn ti ni gbogbo eto lo ti pari lẹkunrẹrẹ. Ninu atẹjade ti akọwe iroyin ẹgbẹ naa, Alaaji Tajudeen Afọlaranmi Aro fi sita laipẹ yii lo ti jẹ ko di mimọ pe ko nii si ojusaaju ninu eto idibo abẹle ẹgbẹ naa to n bọ lọna yii, ati pe onikaluku ni wọn yoo fun lanfaani lati kopa.Aro sọ pe niwọn igba ti ọpọ ọmọ ẹgbẹ naa ko ti gba lati fẹnu ko lori oludije kan tabi ekeji wi pe ki wón fa kalẹ, eyi ti wọn n pe ni Consensus, o ni idibo abẹle naa yoo waye nirọwọ irọsẹ. Bẹẹ lo sọ pe ki gbogbo awọn to ba fẹẹ jade du ipo oṣelu tete lọ gba fọọmu lati dije nileeṣẹ ẹgbẹ naa ni kete ti wọn ba ti bẹrẹ gbigbe fọọmu jade, ati pe ko si erongba lati pa ẹnikẹni lẹnu mọ ninu eto idibo naa. O tẹsiwaju pe idibo to ṣoju ṣaara, alailabawọn ni ẹgbẹ naa ti pese silẹ fun gbogbo ọmọ ẹgbẹ pẹlu eto aabo to peye.


Ajinde: Oloye Aderinokun b'awọn Kristẹni yọ, o tun gba wọn lamọran

Akinruyiwa tilu Owu, Abẹokuta, Oloye Olumide Aderinokun ti ba gbogbo awọn ẹlẹsin Kristẹni kaakiri agbaye, paapaa laaarin gbungbun ipinlẹ Ogun yọ lori ayẹyẹ ọdun Ajinde Jesu to wọle wẹrẹ yii.Oloye Aderinokun ninu atẹjade to n fi ki gbogbo awọn to n ṣajọyọ iku ati ajinde Jesu, eyi to gbe jade laipẹ yii lo ti sọ pe ki awọn Krsitẹni ma ṣe jẹ ki iku Jesu lori igi agbelebu lọ lasan.Aderinokun, eni to n foju sọna lati dije du ipo aṣoju-ṣofin l'Abuja lati ẹkun aarin gbungbun ipinlẹ Ogun naa sọ pe ki wọn lo akoko yii lati fi maa gbadura fun orileede Naijiria, ko le ri bi wọn ṣe n fẹ.Nibẹ lo tun ti gba wọn lamọran lati rii pe wọn n gbe ifẹ, iṣọkan larugẹ lai lo ẹlẹyamẹya.


O pari, ile-ẹjọ paṣẹ pe ki aga aṣoju-ṣofin Saheed Popoọla ṣofo

Ile ẹjọ giga tipinlẹ Kwara, eyi to wa niluu Ilọrin ti paṣẹ pe ki aaye Ọnarebu Saheed Popoọla to n ṣoju agbegbe Ojomu/Balogun nile igbimọ aṣofin ipinlẹ naa ṣofo, lẹyin to kuro lẹgbẹ oṣelu All Progressives Congress, APC to gbe e wọle lọ sinu ẹgbẹ oṣelu miran, iyẹn Social Democratic Party, SDP.Ṣaaju akoko yii ni ile ẹjọ naa labẹ Onidajọ I.A Yusuf ti kọkọ paṣẹ lati da abẹnugọn ile igbimọ aṣofin naa lọwọ kọ fun igba diẹ lati kede aga Ọnarebu Popoọla wi pe o ṣofo.Ọjọ Aje, Mọnde ọsẹ yii la gbọ pe ile ẹjọ naa paṣẹ pe ki aga naa ṣofo niwọn igba ti Ọnarebu naa ti sọ pe ẹgbẹ to gbe oun wọle ti su oun.Bẹ o ba gbagbe, ṣaaju akoko yii ni ile igbimọ aṣofin ipinlẹ Kwara ti fi lẹta kan ranṣẹ si ajọ INEC to n ṣakoso eto idibo wi pe aga Ọnarebu Popoọla ti ṣofo niwọn igba ti ẹgbẹ naa ko ti pin, ati pe ẹni to di ipo naa mu tẹlẹ ti fi ẹgbẹ silẹ, ni ibamu pẹlu iwe ofin orileede yii ti ọdun 1999, abala 109 (1)(g).


Ajinde: Gomina AbdulRazaq b'awọn Kristẹni yọ, o tun gba wọn lamọran rere

Gomina AbdulRahman AbdulRazaq ti ipinlẹ Kwara ti ba gbogbo awọn ọmọlẹyin Jesu Kristi Oluwa wa yọ lori ayẹyẹ ọdun Ajinde to wọle wẹrẹ yii, to si ni ki wọn maa ranti ọjọ naa si rere.AbdulRazaq sọ pe asiko yii jẹ akoko ikora-ẹni-ni-ijanu, akojọpọ ifẹ, irubọ, idariji ni ati ifarajin fun Ọlọrun fun gbogbo awọn ọmọlẹyin Jesu Kristi, ati gbogbo eeyan lagbaye.Ninu atẹjade ti Gomina AbdulRazaq gbe kade lopin ọsẹ to ṣẹṣẹ pari yii lati ọwọ akọwe iroyin rẹ, Rafiu Ajakaye lo ti gba awọn eeyan lamọran lati lo anfaani akoko yii sunmọ Ọlọrun, Ẹlẹda wọn.Bakan naa lo gba awọn ọmọ Naijiria naa lamọran lati fi asiko yii wa ojurere Ọlọrun fun orileede yii, ki wọn si f'imọ ṣ'ọkan lodi si awọn iwa buburu, eyi ti wọn fẹẹ fi tu orileede yii kan, ati lati gbogun ti awọn eniyan inu rẹ nipa iwa ipa ati didori eto ọrọ aje kodo.


Ẹ gba mi lọwọ Barry-Showkey o - Saheed Oṣupa pariwo sita l'Amẹrika

Asiko ti a wa yii ko fi bẹẹ dun mọ gbajugbaja onkọrin Fuji nni, Alaaji Akorede Babatunde Okunọla, ẹni ti ọpọ awọn ololufẹ rẹ mọ si Saheed Oṣupa ninu rara, lori bo ṣe fi ẹsun kan Ọgbẹni Balogun Adewale Akanji, ẹni ti ọpọ awọn eeyan mọ si Barry-Showkey wi pe o n dina atijẹ oun l'Amẹrika.Gẹgẹ bi a ṣe gbọ, lati bi ọsẹ meloo kan sẹyin ni wọn sọ pe Saheed Oṣupa, iyẹn Ọba Orin ti wa lorileede Amẹrika, nibi to ti lọ ṣere fun gbogbo awọn ololufẹ rẹ nibẹ.Wọn ni gbara ti Saheed Oṣupa ti de si Amẹrika, lo ti fi ara rẹ han fun gbogbo awọn alatilẹyin rẹ nibẹ, ki wọn le gbe iṣẹ orin kikọ lati da wọn laraya fun un.Lara awọn agba onkọrin Fuji to tun wa l'Amẹrika lati lọ ṣere ni Aarẹ Shina Akanni tọpọ tun mọ si Aroworeyin tabi Ọgọlorin-wa, ẹni ti wọn lo ti ṣaaju Oṣupa de s'Amẹrika.Wọn ni manija Oṣupa to wa l'Amẹrika, iyẹn Wale lo n ba ọkunrin naa wa ode ere ti yoo ti kọrin fawọn ololufẹ orin Fuji, ti a si gbọ pe manija Aroworeyin naa ti wọn n pe ni Bọbby naa n ba ọkunrin naa gba ode ere.Ṣadede ni wọn l'Oṣupa ko fi bẹẹ ri ode ere lọ daadaa bii igba to ṣẹṣẹ de s'Amẹrika mọ, ti wọn si ni Aarẹ Aroworeyin ko figba kan ma lọ si ode ere.Ninu iroyin to tẹ wa lọwọ laipẹ yii ni wọn ti sọ pe Saheed Oṣupa ti n f'ẹsun kan Barry-Showkey, ọkan lara awọn ọmọ agba olorin to ti f'ilẹ ṣ'aṣọbora, iyẹn Oloogbe Sikiru Ayinde Barrister wi pe oun lo wa nidi b'oun ko ṣe ri iṣẹ orin gba.Wọn lo sọ pe Aroworeyin nikan lo n ba gba iṣẹ to yẹ koun gba, eyi ti wọn lo sọ pe ko bojumu to.Bo tilẹ jẹ pe a ko ti i le f'idi otitọ mulẹ, wọn ni ṣe ni Oṣupa f'oju pa Barry-Showkey rẹ nigba to de s'Amẹrika, eyi lo fa a tiyẹn ko fi ri ti ẹ ro, gẹgẹ bi a ṣe gbọ.Wọn ni ariwo ti Oṣupa n pa kaakiri Amẹrika to wa bayii ni pe Aroworeyin nikan lo n mu kaakiri ode ere, ti ko si jẹ koun ri iṣẹ orin gba, eyi to ni iwa naa ko dara rara.Gbogbo akitiyan lati ba Saheed Oṣupa sọrọ, ko le f'idi rẹ mulẹ fun wa lo ja si pabo, koda ti a tun gbiyanju lati ba Wale to jẹ manija Oṣupa sọrọ, ṣugbọn tiyẹn loun yoo ba wa sọrọ laipẹ, to si ṣeni laanu pe titi di akoko ti a ṣakojọpọ iroyin yii tan la ko ti i gbọ nnkankan lati ọdọ rẹ.Bakan naa la ba Akanji Barry-Showkey, ọmọ Agbajelọla sọrọ lori iṣẹlẹ yii, to si jẹ ko ye pe ẹẹkan ṣoṣo loun pẹlu Saheed Oṣupa f'oju kanra latigba to ti de s'Amẹrika.Ọkunrin naa jẹ ko di mimọ pe ẹni to ba ri oun nikan loun maa n ri, fun idi eyi, o loun ko mọ nnkankan nipa ode ere ti Shina Akanni n lọ, bo tilẹ jẹ pe oun naa maa n de ibi to ba ti n kọrin lati gbafẹ.Nigba toun naa n b'AWIKONKO sọrọ, Alaaji Akanni sọ pe ko si otitọ nibẹ wi pe Barry-Showkey lo n ba oun gba ere toun n lọ, ati pe ẹẹkan ṣoṣo pere loun pẹlu Saheed Oṣupa f'oju kanra nigba toun fi wa l'Amẹrika ko to di pe oun de pada si Naijiria lọjọ diẹ sẹyin.Aroworeyin sọ pe koun to o kuro ni Naijiria lọ s'Amẹrika loun ti mọ gbogbo ibi toun yoo ti ṣere, eyi lo jẹ ko rọrun foun lati tete pada sile nigba toun ṣetan.


Wahala de! Idaamu tuntun tun de ba Tọpẹ Alabi lori ẹsun jibiti

Pẹlu bi nnkn ṣe n lọ yii, afaimọ ni ki gbajugbaja olorin ẹmi nni, Arabinrin Tọpẹ Alabi ma pada foju ba ile-ẹjọ lori ẹsun jibiti, bo tilẹ jẹ pe iroyin to tẹ wa lọwọ sọ pe ọkan obinrin naa ko balẹ rara lakoko yii. Awọn orin mẹta kan to wa ninu awo orin 'Angẹli Mi' ti Tọpẹ, ọkọ Sọji Alabi kọ lọdun diẹ sẹyin ni iroyin fi to wa leti pe obinrin naa lu jibiti rẹ lẹyin to ti ta a fun baba olowo kan. Wọn ni orin 'Angẹli Mi', 'Jesu Olurapada' ati 'E Gbe Ga', to wa ninu awo orin 'Angẹli Mi' eyi ti ileeṣẹ NPC Records, Audioworks Limited to jẹ ti gbajugbaja puromota kan l'Amẹrika, Alaaji Tajudeen Bioku gbe jade ni wọn sọ pe Tọpẹ lu jibiti rẹ pẹlu bo ṣe ta a fun ileeṣẹ ikansira-ẹni mẹta ọtọọtọ lati maa fi pawo.AWIKONKO gbọ pe ọdun 2006 ni Tọpẹ Alabi ati Alaaji Bioku tọwọ bọwe adehun lori awo orin yii wi pe obinrin naa ko nii laṣẹ lori awo orin naa mọ, lẹyin to ti ta a danu.  Wọn ni adehun ti Tọpẹ ṣe fun Alaaji naa ni pe oun yoo ṣe awọn orin naa lede Yoruba ati Oyinbo, ti wọn si ni ọkunrin naa san owo nla fun un. A gbọ pe ọdun 2011 ni aṣiri nla kan tu si Alaaji Bioku lọwọ pe Tọpẹ Alabi ti ta awọn orin naa fun ileeṣẹ MTN, AIRTEL ati GLO lati maa fi pawo wọle s'apo wọn, ko da, ọdun mẹwaa la gbọ pe adehun to tọwọ bọ pẹlu wọn. Ẹwẹ, AWIKONKO gbọ pe Alaaji Bioku ti gbe awọn ileeṣẹ mẹtẹẹta yii lọ sile-ẹjọ giga tiluu Ikoyi lori ẹsun jibiti, to si n beere fun miliọnu lọna ẹẹdẹgbẹta naira lọwọ ileeṣẹ kọọkan gẹgẹ bi owo 'gba ma binu'. Ninu iwe ẹsun naa la gbọ pe ọkunrin yii ti sọ pe Tọpẹ ko lẹtọ s'awọn orin to ta fun wọn yii, nitori pe oun ti ra a lọwọ ẹ, to si di di t'oun.Lati f'idi iroyin yii mulẹ, a gbiyanju lati fi atẹjiṣẹ ranṣẹ si Tọpẹ Alabi lori foonu rẹ, iyẹn l'ọsẹ to kọja yii, ti ko si da esi atẹjiṣẹ naa pada titi ti a fi pari akojọpọ iroyin yii.Bakan la rii gbọ pe ẹmẹta ọtọọtọ ni Alaaji Bioku ti kọ iwe s'awọn ileeṣẹ ikansira-ẹni yii lati ye e lo awọn orin naa mọ, ṣugbọn ti wọn ko dahun, eyi lo jẹ ko pe wọn lẹjọ lori ẹ, to si n beere fun owo gba ma binu lọwọ wọn.Bẹẹ, a gbọ pe inu oṣu kẹfa, ọdun 2022 yii ni Tọpẹ Alabi, ileeṣẹ MTN, AIRTEL ati GLO yoo f'oju ba ile-ẹjọ lati wa ṣalaye ohun ti wọn ri l'ọbẹ ti wọn fi gaaru ọwọ.


Wahala Onimọto l'Ekoo: Ijọba Eko ni iṣẹ pupọ lati ṣe

Pẹlu bi nnkan ṣe n lọ yii, bi ijọba ipinlẹ Eko ko ba tete wa nnkan ṣe si ọrọ wahala awọn onimọto to n f'ojoojumọ waye nipinlẹ naa, afaimọ ni ko ma jẹ pe omi yoo pada wọ igbin lẹnu, ki ọrọ wahala naa ma si pada di ogun abẹle ti agbara ko ni i ka mọ.Ki i ṣe ti ẹnu tabi asọdun pe ẹgbẹ awakọ National Union of Road Transport Workers, NURTW jẹ ọkan gboogi lara awọn ẹka to rọ mọ ẹgbẹ awọn oṣiṣẹ lorileede yii, iyẹn Nigeria Labour Congress.Ojuṣe ti wọn si n ko ninu idagbasoke ati ilọsiwaju Naijiria ko ṣee fọwọ rọ sẹyin, paapaa lẹka eto ọrọ aje.Fun idi eyi, awọn wahala ati awuyewuye to n waye ninu ẹgbẹ naa, ẹka ti ipinlẹ Eko n fẹ abojuto gidi lai fi igba kan bo ọkan ninu.Ko si nnkan meji to jẹ ipilẹ wahala to n f'ojoojumọ ṣẹlẹ yii, bi ko ṣe bi ẹni to jẹ alaga wọn tẹlẹ, Ọgbẹni Musiliu Akinsanya iyẹn MC Oluọmọ ko ṣe fẹẹ gba lati jẹ ki ọkan lara awọn ẹka ẹgbẹ NURTW naa, Tricycles Owners and Operators Association of Nigeria, TOOAN nipinlẹ Eko da duro, eyi ko si yẹ ko ri bẹẹ.A tiẹ gbọ pe ki MC Oluọmọ funra rẹ to o di alaga apapọ fun ẹgbẹ NURTW, ni wahala yii ti bẹrẹ, lori bi awọn oloye ẹgbẹ ṣe n sọ pe awọn ko le gba ki TOOAN da duro.Gbogbo akitiyan awọn oloye ẹgbẹ naa lapapọ lati ilu Abuja lati jẹ ki MC Oluọmọ pana wahala naa lo ja si pabo, eyi to mu ki wọn fi ofin da a duro fun igba diẹ, ti wọn ni ko lọ rọ kunle.Lẹyin eyi ni Oluọmọ gbe igbesẹ miran, to si ko gbogbo ọmọ ẹgbẹ onimọto NURTW kuro nibẹ lati da duro. Ko pẹ ti wọn kede idaduro wọn ni ijọba ipinlẹ Eko labẹ akoso Gomina Babajide Sanwo-Olu da ẹgbẹ onimọto ti ipinlẹ naa silẹ, to si fi MC Oluọmọ ṣe olori wọn.Ko pẹ ti Gomina Sanwo-Olu kede MC Oluọmọ gẹgẹ bi alaga ẹgbẹ onimọto Eko ni wahala bẹrẹ sii ṣẹlẹ, to di pe awọn ọmọ ẹgbẹ bẹrẹ sii doju ija kọ awọn ti TOOAN lagbegbe Fagba si Iju Iṣaga nipinlẹ ọhun.Ni bayii, a fi ki ijọba Eko tun ero rẹ pa lori igbesẹ yii, ko si wa iyanju ayeraye si ọrọ wahala naa.


L'ọjọ Ajinde: Ọwọ tẹ afurasi ajinigbe l'Abẹokuta

Ka ni ki i ṣe ọpẹlọpẹ awọn ẹlẹyinju aanu ti wọn tete ranṣẹ s'awọn ọlọpaa ni, boya ni ọkunrin kan ti wọn fura si pe ajinigbe ni ko ba ti gbagbe pe oun wa sile aye ri.Iya ko to lilu fun ọkunrin naa lagbegbe Idi-Ori, ijọba ibilẹ Ariwa Abẹokuta.AWIKONKO gbọ pe ṣe ni ọkunrin naa n kọja lọ ni agbegbe yii, ko to di pe ọkan lara awọn ti wọn jigbe laipẹ yii da a mọ, to si pariwo rẹ sita f'awọn araalu, to si ni ọkunrin naa pẹlu awọn ajinigbe ẹgbẹ rẹ gba owo nla lọwọ oun ko to di pe wọn foun silẹ lahamọ wọn.Ọkan lara awọn ti iṣẹlẹ naa ṣoju wọn, Olubukọla sọ pe ni kete ti ẹni naa ti pariwo sita, l'awọn eeyan adugbo ti dide, ti wọn si bẹrẹ sii dana iya fun un. Igba ti wọn lo ku diẹ ki wọn dana sun un l'awọn ọlọpaa ti wọn ranṣẹ pe sare debẹ, ti wọn si gba a silẹ. Nigba to n f'idi iṣẹlẹ yii mulẹ, Abimbọla Oyeyẹmi to jẹ agbẹnusọ f'awọn ọlọpaa ipinlẹ Ogun sọ pe lotitọ ni iṣẹlẹ ọhun,. ati pe awọn ko ti i le f'idi otitọ mulẹ boya ajinigbe ni ọkunrin naa lotitọ.O ni iwadii ti awọn ba ṣe ni yoo jẹ k'awọn ri ojutuu si ọrọ naa, bẹẹ lo gba awọn araalu lamọran lati ma ṣe maa ṣe idajọ ọwọ ara wọn nigbakugba ti wọn ba ti mu afurasi ọdaran, ko ma jẹ pe alaiṣẹ ni yoo kagbako.


AbdulRazaq bura fawọn akọwe agba tuntun meje

Gomina Abdulrahman Abdulrazaq ipinlẹ Kwara lọjọ Iṣẹgun, Tusidee, ọsẹ yii, lo ti bura fawọn akọwe agba ti ko din ni meje, lati fi di awọn ipo naa to ṣofo lati bi ọsẹ meloo kan sẹyin.Yatọ si eyi, Gomina AbdulRazaq tun ṣe iṣipopada fawọn akọwe agba meji kan lẹka eto iṣejọba, to si gba wọn lamọran lati ṣiṣẹ papọ pẹlu gbogbo awọn ti yoo ṣiṣẹ labẹ akoso wọn, fun idagbasoke to lọọrin.Awọn akọwe agba tuntun naa ni: Ibrahim Mohammed (Establishment); Yahya Mohammed (Water Resources); Sidikat Alaya (Tertiary Education); Iyabọ Dupẹ Adekẹyẹ (Environment); Umar Yakubu Jaja (Planning); Salman Suleiman (Service Welfare); ati Rebecca Bake (Social Development).Bẹẹ, awọn meji to gba iṣipopada ni: Ọkanlawọn Musa lati Water Resources bọ si Special Duties ati Adenikẹ Ibrahim toun wa ni Social Development/Women Affairs bọ si Solid Minerals.Siwaju si i ni AbdulRazaq tun gba awọn eeyan lamọran lati fọwọsowọpọ pẹlu awọn to tun jẹ ọga wọn lẹka eto oṣelu, ki ohun ti wọn n foju sọna fun ninu idagbasoke le wa si imuṣẹ.


Mi o mọ nnkankan nipa iku awọn Ọba alaye l'Ọyọọ - Gomina Makinde pariwo sita

Gomina Ṣeyi Makinde ti ipinlẹ Ọyọ ti pariwo sita wi pe oun ko mọ nnkankan nipa bi awọn ọba alaye ṣe n papoda nipinlẹ Ọyọ, ati pe eto Ọlọrun ni. Bẹ o ba gbagbe, lati bi ọjọ meloo sẹyin, iyẹn lẹyin iroyin iku Alaafin Ọyọ, Ọba Lamidi Adeyẹmi kẹta jade sita l'awọn eeyan ti bẹrẹ sii gbe oriṣiriṣi ọrọ jade wi pe Gomina Ṣeyi Makinde nikan ni gomina ti yoo sin Ọba alaye mẹta ọtọọtọ, eyi ti ko ṣẹlẹri ninu itan ipinlẹ Ọyọ, ati pe yoo ni ohun to n fi iku awọn ọba naa ṣe. Ọdun to kọja ni Ṣọun tilu Ogbomọṣọ waja, oṣu kin-in-ni ọdun yii ni Olubadan naa papoda, ko to tun di pe Alaafin Ọyọ naa tẹrigbaṣọ. Ana, ọjọ Aiku, Sannde ni Gomina Makinde sọrọ naa jade lakoko to n ba awọn mọlẹbi kabiyesi ati gbogbo Ọyọmesi kẹdun iku Ọba Adeyẹmi. Nibẹ lo ti ṣeleri wi pe oun yoo sa gbogbo ipa ati akitiyan oun lati ri i pe eto isinku to bu iyu kun oloogbe waye. Bakan naa lo gba gbogbo Ọyọmesi lamọran lati dide giri, ki wọn si ma ṣe ojusaaju nipa yiyan Alaafin tuntun sipo, ati pe ijọba oun yoo ri daju pe erongba Kabiyesi to papoda wa si imuṣẹ.


AbdulRazaq gbe owo nla fun fasiti Muhammad Kamaldeen n'Ilọrin

Gomina AbdulRahman AbdulRazaq ti gbe owo ti ko din ni ogun miliọnu naira kalẹ fun fasiti Muhammad Kamaldeen to wa niluu Ilọrin, ipinlẹ Kwara pẹlu erongba lati jẹ ki iṣẹ bẹrẹ lakọtun, ki eto ẹkọ nibẹ si le tete bẹrẹ. Opin ọsẹ to kọja yii ni Gomina AbdulRazaq ṣeleri owo naa fun idagbasoke eto ẹkọ ni fasiti naa, ati ki iṣẹ to n lọ lọwọ le tete pari nibẹ. Gẹgẹ bi AWIKONKO ṣe gbọ, wọn ni erongba agba musulumi to dagbere faye laipẹ yii, Sheikh Muhammad Kamaldeen al-Adaby, ẹni to tun jẹ Grand Mufty tiluu Ilọrin ni fasiti ọhun jẹ, fun idagbasoke ẹsin Isilaamu. Sheikh Muhammad Kamaldeen al-Adaby tun ni oludasilẹ ajọ ti Ansar-ul-Islam.Nigba to n sọrọ, sọ pe bi awọn akẹkọọ ṣe n daamu lati wọ ile-ẹkọ giga lakoko yii jẹ ohun to n kọ ni lominu, eyi to si n pe fun idasilẹ ile-ẹkọ giga aladani kaakiri orileede yii lati di alafo to ṣofo laaarin awọn akẹkọọ. Siwaju si i ninu ọrọ rẹ nibi eto agbekalẹ eto akanṣe adura ati ẹdawo fun ajọ Muhammad Kamaldeen Education Foundation (MUKEF), eyi ti Ansarul Islam Society of Nigeria gbe kalẹ ni gbagede fasiti ọhun to wa lagbegbe Ogidi, Ilọrin jẹ ko ye gbogbo eeyan pe agbajọwọ lo n mu idagbasoke ba erongba rere.Lara awọn to tun wa nibẹ ni Grand Kadi fidihẹ ti ile-ẹjọ kotẹmilọrun ti Shariah, Onidajọ Abdullateef Kamaldeen; Khalifatul Adabiyyeen Sheikh AbdulQadir Kamaldeen; Turakin Ilorin ati alaga eto naa, Saliu Mustapha; igbakeji aarẹ apapọ ajọ naa, Onimọ-ẹrọ Salihu Yusuf; ati Ọnarebu Zakary Funsho Yusuf.


Afaimọ ki wahala ẹgbẹ onimọto ati Maruwa l'Ekoo ma gbọna miran yọ bi ijọba ko ba wa nnkan ṣe si i

Adisa AwoyaleAyafi bi ijọba ipinlẹ Eko ba gbe igbesẹ to yẹ lati pana wahala to n waye laaarin awọn ọmọ ẹgbẹ onimọto ti wọn wa lẹyin Alaaji Musiliu Akinsanya ti ọpọ awọn eeyan mọ si MC Oluọmọ ati ti ẹgbẹ awọn oni maruwa, Tricycles Owners and Operators Association of Nigerians to wa labẹ akoso Alaaji Abiọla ti ọpọ tun mọ si Istijabah, wahala naa yoo tubọ maa fi ojoojumọ tapa si ofin ati ilana gbigbe ilu Eko. Lati bi ọsẹ meloo kan sẹyin ni wahala ati adojukọ ti n waye laaarin awọn ọmọ ẹyin MC Oluọmọ ati Istijabah, eyi to jẹ pe bi wọn ṣe n dana sun mọto ati dukia naa ni wọn n ṣe awọn eeyan leṣe, iyẹn lagbegbe Meiran, Ẹkọrọ, Abule Ẹgba ati Kọla. A gbọ pe awọn ọmọ ẹyin MC Oluọmọ ti wọn n dide lati dana iya f'awọn ọmọ ẹyin Istijabah to n ṣakoso awọn awakọ maruwa nipinlẹ Eko. Ni aarọ kutu ana tii ṣe ọjọ Aiku, Sannde la gbọ pe awọn ọmọ ẹyin MC Oluọmọ tun lọ kọlu awọn ibudokọ bi i Ayọbọ, Maigida, Iṣhẹfun, Amule, Oluwaga, Ipaja, Ikọla, Baruwa, Gate ati Ẹgbẹda pẹlu erongba lati gba awọn garaaji naa. Bo tilẹ jẹ pe a ko le fidi rẹ mulẹ, a gbọ pe nipasẹ iranlọwọ awọn ọlọpaa ẹkun Ayọbọ ni wọn fi lọ da wahala naa silẹ. Wọn ni ṣe ni wọn fẹsun kan gbogbo aọn awakọ maruwa lawọn agbegbe yii ni wọn n da wahala silẹ kaakiri, eyi ti a gbọ pe ko ri bẹẹ.


Ni aarọ kutu ana tii ṣe ọjọ Aiku, Sannde la gbọ pe awọn ọmọ ẹyin MC Oluọmọ tun lọ kọlu awọn ibudokọ bi i Ayọbọ, Maigida, Iṣhẹfun, Amule, Oluwaga, Ipaja, Ikọla, Baruwa, Gate ati Ẹgbẹda pẹlu erongba lati gba awọn garaaji naa. Bo tilẹ jẹ pe a ko le fidi rẹ mulẹ, a gbọ pe nipasẹ iranlọwọ awọn ọlọpaa ẹkun Ayọbọ ni wọn fi lọ da wahala naa silẹ. Wọn ni ṣe ni wọn fẹsun kan gbogbo aọn awakọ maruwa lawọn agbegbe yii ni wọn n da wahala silẹ kaakiri, eyi ti a gbọ pe ko ri bẹẹ. Gẹgẹ bi a ṣe gbọ, lakoko yii, wọn ni awọn ọmọ ẹyin Alaaji Akinsanya ti gbakoso agbegbe naa, to si jẹ pe nigba t'awọn ọlọpaa RRS yoo debẹ, awọn awakọ maruwa ni wọn bẹrẹ sii ko, lati fun awọn ọmọ ẹyin MC Oluọmọ laaye lati gba awọn garaaji ọhun.A fẹ ki ileeṣẹ ọlọpaa gbe ọrọ yii yẹwo lati gbe igbesẹ lori iwa ti DPO Ayọbọ naa hu, ki iru ẹ ma tun le ṣẹlẹ mọ lọjọ iwaju. Eyi to ṣe pataki julọ ni pe ko gbọdọ sẹni ti yoo dori alaafia ipinlẹ Eko kodo. Ayọbọ ati agbegbe rẹ ni wahala yii ti waye lanaa, o le jẹ ibomiran ni ọla, ko sẹni to le sọ.


Gẹgẹ bi a ṣe gbọ, lakoko yii, wọn ni awọn ọmọ ẹyin Alaaji Akinsanya ti gbakoso agbegbe naa, to si jẹ pe nigba t'awọn ọlọpaa RRS yoo debẹ, awọn awakọ maruwa ni wọn bẹrẹ sii ko, lati fun awọn ọmọ ẹyin MC Oluọmọ laaye lati gba awọn garaaji ọhun.A fẹ ki ileeṣẹ ọlọpaa gbe ọrọ yii yẹwo lati gbe igbesẹ lori iwa ti DPO Ayọbọ naa hu, ki iru ẹ ma tun le ṣẹlẹ mọ lọjọ iwaju. Eyi to ṣe pataki julọ ni pe ko gbọdọ sẹni ti yoo dori alaafia ipinlẹ Eko kodo. Ayọbọ ati agbegbe rẹ ni wahala yii ti waye lanaa, o le jẹ ibomiran ni ọla, ko sẹni to le sọ. Ko sẹni to kọja ofin, a ko si gbọdọ dakẹ lori ohun to n ṣẹlẹ yii. Wahala ojoojumọ to n ṣẹlẹ yii ko ba oju mu to, ojuṣe ijọba si ni lati pe awọn igun mejeeji, iyẹn MC Oluọmọ ati Istijabah lati ba wọn yanju aawọ to ba wa laarin wọn.


Ko sẹni to kọja ofin, a ko si gbọdọ dakẹ lori ohun to n ṣẹlẹ yii. Wahala ojoojumọ to n ṣẹlẹ yii ko ba oju mu to, ojuṣe ijọba si ni lati pe awọn igun mejeeji, iyẹn MC Oluọmọ ati Istijabah lati ba wọn yanju aawọ to ba wa laarin wọn.


Ẹ gba lọwọ MC Oluọmọ o! Tikẹẹti meji ọtọọtọ la n ja lojumọ bayii – Awọn oni Maruwa pariwo sita l’Ekoo

Gbogbo awọn awakọ Maruwa kaakiri agbegbe Ile-Epo, Abule-Ẹgba, to fi mọ Ẹkọrọ ni wọn ti jade sita lọpọ yanturu lonii, ọjọ Iṣẹgun, Tusidee, nibi ti wọn ti n fi ẹhonu han lori bo ṣe jẹ pe tikẹẹti meji ọtọọtọ ni wọn n ja bayii.Nibi iwọde ifẹhonu han naa la gbọ pe awọn awakọ Maruwa l’awọn agbegbe wọnyi ti fẹsun kan Alaaji Musiliu Akinsanya, iyẹn MC Oluọmọ, ẹni to jẹ alaga awọn awakọ l’Ekoo wi pe oun lo wa nidi bi wọn ṣe n ja tikẹẹti meji lojumọ bayii.Wọn ni MC Oluọmọ lo wa nidi b’awọn oni Maruwa ṣe n ja tikẹẹti meji lakoko yii, nitori pe gbogbo awọn ọmọ ẹyin ẹ ni wọn lo n fi agidi kan an nipa f’awọn lati maa ja tikẹẹti ti ki i ṣe tiwọn.Ọkan lara awọn onimaruwa to fẹhonu han nigba to n b’AWIKONKO sọrọ ṣalaye pe bi ẹni pe wọn mọ-ọn mọ n fiya jẹ awọn ni, nitori pe tikẹẹti t’awọn n ja lojumọ ti pọ ju.Ẹni naa sọ pe iru nnkan bayii ko ṣẹlẹri ko to di pe awọn ọmọ ẹyin MC Oluọmọ wa bẹrẹ si i fipa mu wọn. Bẹẹ lo sọ pe awọn ko mọ Oluọmọ si ọga awọn, bi ko ṣe pe mọto loun n bojuto.“Ẹ jọwọ, ẹ gba wa lọwọ MC Oluọmọ. Owo ti wọn n gba lọwọ wa lagbegbe Ile-Epo, Abule-Ẹgba, Ẹkọrọ ti pọ ju agbara wa lọ. Bi a ba de garaaji Maruwa ni Ile-Epo, a maa ja tikẹẹti, bi a ba tun ṣiṣẹ de Ẹkọrọ ati Abule-Ẹgba, a tun maa ja tikẹẹti nibi mejeeji yii. O wa jẹ tikẹẹti mẹta lojumọ, eyi ti pọ ju.” Ọkan lara awọn onimaruwa pariwo sita.“A fẹẹ bẹ gbogbo ọmọ Naijiria lati ba wa ba ijọba ipinlẹ Eko sọrọ, nitori pe nnkan to n ṣẹlẹ lagbegbe Alimọṣhọ, Agbado, Oke-Odo wi pe gbogbo awa ti a n wa Kẹkẹ ko raaye ṣiṣẹ mọ.“Awọn ọmọ ẹyin MC Oluọmọ ni wọn n da wa laamu. Wọn ti fọ gilaasi ọkan lara awọn ti a jọ n ṣiṣẹ.


Bi a ba de garaaji Maruwa ni Ile-Epo, a maa ja tikẹẹti, bi a ba tun ṣiṣẹ de Ẹkọrọ ati Abule-Ẹgba, a tun maa ja tikẹẹti nibi mejeeji yii. O wa jẹ tikẹẹti mẹta lojumọ, eyi ti pọ ju.” Ọkan lara awọn onimaruwa pariwo sita.“A fẹẹ bẹ gbogbo ọmọ Naijiria lati ba wa ba ijọba ipinlẹ Eko sọrọ, nitori pe nnkan to n ṣẹlẹ lagbegbe Alimọṣhọ, Agbado, Oke-Odo wi pe gbogbo awa ti a n wa Kẹkẹ ko raaye ṣiṣẹ mọ.“Awọn ọmọ ẹyin MC Oluọmọ ni wọn n da wa laamu. Wọn ti fọ gilaasi ọkan lara awọn ti a jọ n ṣiṣẹ. Ki ijọba Eko ṣaanu wa, ki wọn tete ba wa da si ọrọ yii. Lati bi ọsẹ kan sẹyin la ti n sa kaakiri nitori wahala yii.“Wọn lu mu, wọn tun lu ọkan lara awọn ti a jọ n ṣiṣẹ fọ loju. Ẹ ṣaanu wa nitori pe nnkan ti a maa jẹ la n wa o.”


Ki ijọba Eko ṣaanu wa, ki wọn tete ba wa da si ọrọ yii. Lati bi ọsẹ kan sẹyin la ti n sa kaakiri nitori wahala yii.“Wọn lu mu, wọn tun lu ọkan lara awọn ti a jọ n ṣiṣẹ fọ loju. Ẹ ṣaanu wa nitori pe nnkan ti a maa jẹ la n wa o.”


Ẹni to tọ n'ijọba apapọ fi ṣe ọgagun ileeṣẹ panapana lorileede yii - AbdulRazaq

Gomina AbdulRahman AbdulRazaq ti ipinlẹ Kwara ti gbe oṣuba rabandẹ fun ijọba apapọ lori bi wọn ṣe yan Onimọ-ẹrọ  Jaji Olola Abdulganiyu (MNSE), gẹgẹ bi ọgagun patapata fun ileeṣẹ panapana lorileede Naijiria, to si ni ẹni to tọ ni wọn yan sipo. AbdulRazaq sọrọ yii ni kete tijọba apapọ kede Onimọ-ẹrọ Jaji gẹgẹ bi olori pata fun ileeṣẹ panapana laipẹ yii.Nigba to n sọrọ ninu atẹjade to fi sita lọjọ Iṣẹgun, Tusidee, ọsẹ yii, lati ọwọ akọwe iroyin rẹ, Rafiu Ajakaye, AbdulRazaq sọ pe Jaji, ọmọ bibi ilu Ilọrin, nipinlẹ Kwara naa ti ṣiṣẹ takuntakun lati ko ara rẹ ni ijanu, to si ti fi gbogbo ara ṣiṣẹ lati ri i daju pe oun gun oke agba nidi iṣẹ to yan laayo.


KwaraLEARN: Ẹgbẹrun meji olukọ SUBEB gba idanilẹkọọ

Awọn olukọ SUBEB to din ni ẹgbẹrun meji (1,920) ni wọn ti bẹrẹ idanilẹkọọ ọlọsẹ meji gbako ti ijọba gbe kalẹ labẹ akoso ileṣẹ to n ri sọrọ eto ẹkọ, iyẹn SUBEB. Nibẹ ni Gomina  AbdulRahman AbdulRazaq ti fi idunnu rẹ han si bi awọn olukọ naa ṣe mu ọrọ idanilẹkọọ ọhun lokunkundun, ti wọn ko si ta a nu. Lojuna lati jẹ ki eto ẹkọ ipinlẹ Kwara ba ti igbalode agbaye mu, ati lati mọ bi ikẹkọọ yoo ṣe maa lọ lori ayelujara, lo mu ki ijọba Kwara gbe eto kan ti wọn pe ni KwaraLEARN (Leading Education Achievement and Reform Now) kalẹ, fun gbogbo olukọ ati akẹkọọ patapata lati jẹ rẹ. Kaakiri gbogbo ile-ẹkọ ijọba to wa n'ipinlẹ naa la gbọ pe anfaani yii yoo de, ti wọn yoo si jẹ ki awọn akẹkọọ le maa figagbaga pẹlu awọn akẹgbẹ wọn lagbaye, paapaa nipa imọ ẹrọ ti tẹkinọlọji. Awọn ile-ẹkọ to wa l'awọn ijọba ibilẹ bii Baruten, Offa, Ilọrin West, ati Ilọrin East ni wọn ti bẹrẹ eto yii, nigba ti awọn ijọba ibilẹ yooku naa yoo jẹ anfaani tiwọn nigba ti ipele akọkọ ba pari, gẹgẹ bi aṣe gbọ.


Ẹ ku ojulọna, mo fẹẹ kede ipinnu mi lati jade du ipo Aarẹ Naijiria - Amosun

Gomina ana n'ipinlẹ Ogun, Aṣofin Ibikunle Amosun ti sọ pe oun ti ṣetan lati kede ipinnu oun lati jade du ipo Aarẹ orileede Naijiria labẹ asia ẹgbẹ oṣelu Alll Progressives Congress, APC. Amosun, ẹni to n ṣoju ẹkun Aarin Gbungbun ipinlẹ Ogun nile igbimọ aṣofin orileede yii to wa niluu Abuja lọwọlọwọ lo sọ eyi di mimọ loju opo ti fesibuuku rẹ nirọlẹ ana, Ọjọru, Wẹsidee, to si ni ki gbogbo awọn eeyan, paapaa awọn ololufẹ oun maa gbaradi fun ikede oun. Siwaju si i nigba to n sọrọ, Amosun sọ pe Ọjọbọ, Tọsidee, ọjọ karun-un, oṣu karun-un, ọdun 2022 ti a wa yii loun yoo kede ipinnu oun naa jade sita. Nibẹ lo ti jẹ ko di mimọ pe gbagede Shehu Musa Yar’Adua Centre, CBD, to wa niluu Abuja, FCT loun yoo ti kede naa fun gbogbo aye. O wa n pe gbogbo eeyan, paapaa akẹgbẹ rẹ nile igbimọ aṣofin lati wa nibẹ, ki wọn le ri, ki wọn si gbọ awọn erongba rere oun fun orileede Naijiria lapapọ.


OUNJẸ ỌFẸ: Ijọba apapọ ṣe idanilẹkọọ f'awọn alase ni Kwara

Lati le mu ki ounjẹ ọfẹ lọ deedee lawọn ile-ẹkọ alakọbẹrẹ kaakiri orileede Naijiria, gẹgẹ bi ilana, ijọba apapọ ti gbe eto idanilẹkọọ kalẹ fun gbogbo awọn alase ti ko din ni mejilelọgbọn nipinlẹ Kwara lori ọna ti wọn yoo maa gba dana ounjẹ f'awọn akẹkọọ.  Ọjọ Iṣẹgun, Tusidee, ọsẹ yii ni gbogbo awọn alase ti wọn yege lati maa dana ounjẹ f'awọn akẹkọọ ile-ẹkọ alakọbẹrẹ kaakiri ipinlẹ Kwara ṣe idanilẹkọọ naa, ṣaaju ọjọ ti eto ọhun yoo bẹrẹ ni pẹrẹu.Ileeṣẹ ijọba papaọ kan ti wọn pe ni National Documentation and Training of Cooks on the National Home-Grown Feeding Programme to wa labẹ akoso ileeṣẹ ijọba ti Federal Ministry of Humanitarian Affairs and Disaster Management and Social Development la gbọ pe o gbe idanilẹkọọ naa kalẹ.A gbọ pe awọn alase meji-meji ni wọn mu n'ijọba ibilẹ kọọkan to wa n'ipinlẹ Kwara, ti wọn si gba wọn lamọran lati ṣiṣẹ wọn gẹgẹ bi iṣẹ lai ṣe ojusaaju. Nigba to n ba wọn sọrọ, Arabinrin Temitayọ Quadri, alakoso ileeṣẹ idanilẹkọọ (Industrial Training Fund (ITF)) niluu Ilọrin sọ pe ojuṣe wọn ni lati ri i pe gbogbo akẹkọọ gba ounjẹ ọfẹ ti yoo ṣe ara wọn loore lakoko ti wọn ba wa lẹnu ẹkọ wọn.


Ẹ ṣora o! Ọdalẹ nla ni Tolu Ọdẹbiyi ati GNI – Yayi pariwo sita

Sẹnetọ to n ṣoju ẹkun Iwọ-Oorun ipinlẹ Eko nile igbimọ aṣofin agba niluu Abuja, Sẹnetọ Sọlomọn Ọlamilekan Adeọla ti fẹsun kan Ṣenetọ to n ṣoju ẹkun Iwọ-Oorun ipinlẹ Ogun, Tolu Ọdẹbiyi ati oludije sipo gomina ipinlẹ Ogun lẹẹmẹta ọtọọtọ, Gboyega Nasiru Isiaka gẹgẹ bi ọdalẹ ti ko ṣe e f’ọkan tan, paapaa nidii ọrọ eto oṣelu. Gbajugbaja Sẹnetọ naa ti ọpọ awọn eeyan mọ si Yayi lo sọrọ naa laipẹ yii lakoko to n b’AWIKONKO sọrọ nile ẹ to wa niluu Ilaro, ipinlẹ naa, to si ni Ọlọrun lo n gbe ohun bori awọn ọta oun nidii ọrọ oṣelu ipinlẹ ọhun. Lakoko to n sọrọ rẹ, Yayi sọ pe bo tilẹ jẹ pe oun ko kabamọ pe oun ṣe iranwọ f’awọn mejeeji yii, sibẹ iyalẹnu lo n jẹ wi pe wọn le gbe iru igbesẹ ti wọn gbe naa. Nigba to n sọrọ nipa Sẹnetọ Ọdẹbiyi, o loun ko mọ pe ọkunrin naa le tun pada lọ fọwọsowọpọ pẹlu awọn ọta to ṣiṣẹ tako o lakoko eto idibo to kọja lọ, ko si wa f’oju gbogbo awọn to ran an lọwọ lati de ipo Sẹnetọ gbolẹ, eyi to ni iwa ti ko ba ojumu to ni. Ninu ọrọ rẹ, o ṣalaye pe: Nigba ti Tolu Ọdẹbiyi de, Amosun paṣẹ pe ki gbogbo wọn lọ sinu ẹgbẹ APM, ṣe lo sọ pe oun ko lọ, ati pe ibi ti Gomina Amosun ba duro loun naa yoo duro. Gomina Amosun sọ pe kii ṣe ọmọ ẹyin rere, o si paṣẹ pe ki gbogbo awọn yooku lọ si APM lati ṣiṣẹ tako Tolu Ọdẹbiyi.


Nigba to n sọrọ nipa Sẹnetọ Ọdẹbiyi, o loun ko mọ pe ọkunrin naa le tun pada lọ fọwọsowọpọ pẹlu awọn ọta to ṣiṣẹ tako o lakoko eto idibo to kọja lọ, ko si wa f’oju gbogbo awọn to ran an lọwọ lati de ipo Sẹnetọ gbolẹ, eyi to ni iwa ti ko ba ojumu to ni. Ninu ọrọ rẹ, o ṣalaye pe: Nigba ti Tolu Ọdẹbiyi de, Amosun paṣẹ pe ki gbogbo wọn lọ sinu ẹgbẹ APM, ṣe lo sọ pe oun ko lọ, ati pe ibi ti Gomina Amosun ba duro loun naa yoo duro. Gomina Amosun sọ pe kii ṣe ọmọ ẹyin rere, o si paṣẹ pe ki gbogbo awọn yooku lọ si APM lati ṣiṣẹ tako Tolu Ọdẹbiyi. Funra Tolu lo wa ba mi lati ṣalaye iṣoro rẹ fun mi. Mo gbaruku tii nipa owo ati atilẹyin gidi, mo si sọ fun gbogbo awọn ọmọ ẹyin mi lati dibo fun un, ki wọn ran an lọwọ de ipo Sẹnetọ. Ṣugbọn ṣa, o ṣeni laanu wi pe nigba to de ipo naa, ipele awọn eeyan akọkọ to maa ba ja l’awọn to ran an lọwọ lati de ipo naa.


Funra Tolu lo wa ba mi lati ṣalaye iṣoro rẹ fun mi. Mo gbaruku tii nipa owo ati atilẹyin gidi, mo si sọ fun gbogbo awọn ọmọ ẹyin mi lati dibo fun un, ki wọn ran an lọwọ de ipo Sẹnetọ. Ṣugbọn ṣa, o ṣeni laanu wi pe nigba to de ipo naa, ipele awọn eeyan akọkọ to maa ba ja l’awọn to ran an lọwọ lati de ipo naa. O sọ fun gbogbo awọn ọmọ ẹgbẹ APM lati parapọ, ati pe oun ko fẹẹ gbọ orukọ kankan to ba n jẹ Yayi nijọba ibilẹ naa mọ. Mo pe e, mo si beere lọwọ ẹ. Lẹyin-o-rẹyin, o ja awọn eeyan naa kulẹ, o si pada s’ọdọ Amosun ati mọlẹbi APM rẹ. Emi naa si pada wa lati gba awọn eeyan mi pada.


O sọ fun gbogbo awọn ọmọ ẹgbẹ APM lati parapọ, ati pe oun ko fẹẹ gbọ orukọ kankan to ba n jẹ Yayi nijọba ibilẹ naa mọ. Mo pe e, mo si beere lọwọ ẹ. Lẹyin-o-rẹyin, o ja awọn eeyan naa kulẹ, o si pada s’ọdọ Amosun ati mọlẹbi APM rẹ. Emi naa si pada wa lati gba awọn eeyan mi pada. Kin ni mo wa ṣe ti ko dara? Ti mo ba fi awọn eeyan naa silẹ ninu otutu, ti wọn wa lọ darapọ mọ ẹgbẹ miran, adanu nla ni yoo jẹ fun mi. Awọn ti wọn ṣiṣẹ tako ẹ, to wa jẹ pe awọn n lo n ṣe fun bayii, wọn wa n gbadun lẹyin ti wọn dibo fun ẹlomiran lati tako ẹ, nitori ti o gbagbọ pe mo n pada bọ ninu ilana naa, ti Gomina Dapọ si n gbe mi gẹgẹ.


Kin ni mo wa ṣe ti ko dara? Ti mo ba fi awọn eeyan naa silẹ ninu otutu, ti wọn wa lọ darapọ mọ ẹgbẹ miran, adanu nla ni yoo jẹ fun mi. Awọn ti wọn ṣiṣẹ tako ẹ, to wa jẹ pe awọn n lo n ṣe fun bayii, wọn wa n gbadun lẹyin ti wọn dibo fun ẹlomiran lati tako ẹ, nitori ti o gbagbọ pe mo n pada bọ ninu ilana naa, ti Gomina Dapọ si n gbe mi gẹgẹ. Ki eeyan to le gbe iru igbesẹ yii, iru ẹni bee ni lati gbe iwọn oṣelu ara rẹ yẹwo daadaa, ko ma ba a kuna. Mi o ro pe ohun ti mo ṣe ko dara. Mi o tii ṣẹ si ẹnikẹni.


Ki eeyan to le gbe iru igbesẹ yii, iru ẹni bee ni lati gbe iwọn oṣelu ara rẹ yẹwo daadaa, ko ma ba a kuna. Mi o ro pe ohun ti mo ṣe ko dara. Mi o tii ṣẹ si ẹnikẹni. Tolu tun ṣe nnkan to buru jai fun mi, ṣugbọn mo pinnu lati ma sọrọ ni. Bawo ni Tolu Ọdẹbiyi yoo ṣe le pe mi ni ọmọ ale niwaju awọn akẹgbẹ wa l’Abuja? Mo wa beere pe, ṣe nitori pe orukọ baba mi kii ṣe ‘Ọlabimtan’ lo ṣe n pe mi ni ọmọ ale?


Tolu tun ṣe nnkan to buru jai fun mi, ṣugbọn mo pinnu lati ma sọrọ ni. Bawo ni Tolu Ọdẹbiyi yoo ṣe le pe mi ni ọmọ ale niwaju awọn akẹgbẹ wa l’Abuja? Mo wa beere pe, ṣe nitori pe orukọ baba mi kii ṣe ‘Ọlabimtan’ lo ṣe n pe mi ni ọmọ ale? Bakan naa lo jẹ ko di mimọ pe ninu itan awọn to n ṣoju ẹkun Yewa nile igbimọ aṣofin agba l’Abuja, ko ti i si ẹni to lọ sipo naa lẹẹmeji, o ni bi Tolu ba n gbiyanju lati pada lọ lẹẹkeji, ṣe lo kan n tan ara rẹ jẹ lasan ni, nitori pe itan ko le yipada lori rẹ. O ni ki Tolu lo maa palẹmọ ẹru rẹ lati pada sile to ti wa. Sẹnetọ Yayi nigba to n sọrọ nipa ohun ti oludije sipo gomina nipinlẹ Ogun llati ẹkun Yewa, iyẹn Gboyega Nasiru Isiaka ṣe, lakoko toun n gbero lati wa du ipo nipinlẹ naa, ṣe loun n pe ipade pẹlu ẹ si Eko, ki wọn le jọ sọ asọyepọ, ṣugbọn to jẹ pe nigba ti ọrọ ko ri bi wọn ṣe ro o mọ, ṣe ni GNI lọ n ba oun lorukọ jẹ kaakiri.


Bakan naa lo jẹ ko di mimọ pe ninu itan awọn to n ṣoju ẹkun Yewa nile igbimọ aṣofin agba l’Abuja, ko ti i si ẹni to lọ sipo naa lẹẹmeji, o ni bi Tolu ba n gbiyanju lati pada lọ lẹẹkeji, ṣe lo kan n tan ara rẹ jẹ lasan ni, nitori pe itan ko le yipada lori rẹ. O ni ki Tolu lo maa palẹmọ ẹru rẹ lati pada sile to ti wa. Sẹnetọ Yayi nigba to n sọrọ nipa ohun ti oludije sipo gomina nipinlẹ Ogun llati ẹkun Yewa, iyẹn Gboyega Nasiru Isiaka ṣe, lakoko toun n gbero lati wa du ipo nipinlẹ naa, ṣe loun n pe ipade pẹlu ẹ si Eko, ki wọn le jọ sọ asọyepọ, ṣugbọn to jẹ pe nigba ti ọrọ ko ri bi wọn ṣe ro o mọ, ṣe ni GNI lọ n ba oun lorukọ jẹ kaakiri. O sọ ninu ọrọ rẹ siwaju pe:Ni ti Gboyega Nasiru Isiaka bakan naa, nigba ti mo n gbe igbesẹ lati jade du ipo gomina ipinlẹ yii, ẹẹmeji ọtọọtọ ti wọn pe mi lati pada s’Ekoo jẹ ọwọ nla ti mo bu f’awọn aṣiwaju wa ni. Gbogbo awọn ti wọn ti ran mi lọwọ lati jẹ ki n jẹ eeyan laye ni wọn sọ pe ki n pada s’Ekoo nigba ti wa lati gbe apoti ibo l’Ogun. Ẹ lọ beere lọwọ GNI daadaa, mo gbe ipade kalẹ laaarin emi pẹlu ẹ l’Ekoo.


O sọ ninu ọrọ rẹ siwaju pe:Ni ti Gboyega Nasiru Isiaka bakan naa, nigba ti mo n gbe igbesẹ lati jade du ipo gomina ipinlẹ yii, ẹẹmeji ọtọọtọ ti wọn pe mi lati pada s’Ekoo jẹ ọwọ nla ti mo bu f’awọn aṣiwaju wa ni. Gbogbo awọn ti wọn ti ran mi lọwọ lati jẹ ki n jẹ eeyan laye ni wọn sọ pe ki n pada s’Ekoo nigba ti wa lati gbe apoti ibo l’Ogun. Ẹ lọ beere lọwọ GNI daadaa, mo gbe ipade kalẹ laaarin emi pẹlu ẹ l’Ekoo. Agbegbe Alausa ni Ikẹja lati ṣe ipade ọhun. Ki la n ṣe lawọn ipade yii? Ṣe la n gbiyanju lati mọ ara wa deledele, ka si jọ sọ asọyepọ, nigba ti ipinnu igbẹyin waye, awọn adari sọ pe ki n pada s’Ekoo, mo si sọ fun GNI.


Agbegbe Alausa ni Ikẹja lati ṣe ipade ọhun. Ki la n ṣe lawọn ipade yii? Ṣe la n gbiyanju lati mọ ara wa deledele, ka si jọ sọ asọyepọ, nigba ti ipinnu igbẹyin waye, awọn adari sọ pe ki n pada s’Ekoo, mo si sọ fun GNI. Lara awọn to kọkọ ba sọrọ, ohun ti GNI sọ fun wọn ni pe ‘a ti fi oro le Yayi pada s’Ekoo’. Ṣe ni wọn fi n ṣe yẹyẹ wi pe ki lo de ti ko pe Yayi, lati pe e sinu ẹgbẹ rẹ, ko si gbaruku tiẹ. To ba maa ṣe bẹẹ, boya lonii ni.


Lara awọn to kọkọ ba sọrọ, ohun ti GNI sọ fun wọn ni pe ‘a ti fi oro le Yayi pada s’Ekoo’. Ṣe ni wọn fi n ṣe yẹyẹ wi pe ki lo de ti ko pe Yayi, lati pe e sinu ẹgbẹ rẹ, ko si gbaruku tiẹ. To ba maa ṣe bẹẹ, boya lonii ni. Gbogbo wa la mọ ipo ti GNI di mu nipinlẹ Ogun lonii. Ibo ni mo ti wa ṣe ohun to buro. Ti bi mo ṣe n wa yii ba n ba wọn lẹru, nnkan miran niyẹn lọtọ.


Gbogbo wa la mọ ipo ti GNI di mu nipinlẹ Ogun lonii. Ibo ni mo ti wa ṣe ohun to buro. Ti bi mo ṣe n wa yii ba n ba wọn lẹru, nnkan miran niyẹn lọtọ.


Ọjọgbọn Wọle Ṣoyinka ṣe abẹwo si Sunday Igboho ni Bẹnnẹ

Ọjọgbọn Wọle Ṣoyinka ti ṣe abẹwo si olori ajijangbara ilẹ Yoruba nni, Oloye Sunday Adeniyi Adeyẹmọ, ẹni ti ọpọ awọn eeyan mọ si Sunday Igboho nile rẹ to wa niluu Cotonou, orileede olominira Bẹnnẹ.AWIKONKO gbọ pe oni, ọjọ Aiku, Sannde, ọjọ kin-ni-in, oṣu karun-un, ọdun 2022 ni Ọjọgbọn Wọle Ṣoyinka ṣe abẹwo si Sunday Igboho lẹyin to kuro lahamọ ijọba Bẹnnẹ.Lara awọn to tun wa nibi abẹwo ọhun ni Ọjọgbọn Banji Akintoye, olori ẹgbẹ Ilana Ọmọ Oodua.


Awọn oṣiṣẹ ni igilẹyin ọgba fun idagbasoke gbogbo orileede lagbaye - AbdulRazaq

Gomina ipinlẹ Kwara, Abdulrahman Abdulrazaq ti gbe oṣuba kare fun gbogbo awọn oṣiṣẹ patapata lapapọ, iyẹn awọn oṣiṣẹ ijọba ati ti ileeṣẹ aladani lori ipa ti wọn n ko lori idagbasoke orileede yii, paapaa eto ọrọ aje. Ninu atẹjade ti gomina fi sita laaarọ oni, ọjọ Aiku, Sannde to jẹ ayajọ ọjọ awọn oṣiṣẹ kaakiri agbaye lati fi ki wọn nipasẹ akọwe iroyin rẹ, Rafiu Ajakaye, AbdulRazaq sọ pe inu oun maa n dun nigba ti awọn oṣiṣẹ ba n tẹle ilana ijọba. O ni awọn oṣiṣẹ jẹ igilẹyin ọgba fun gbogbo orileede to n ni idagbasoke kaakiri agbaye, paapaa ni orileede bii ti Naijiria, nipa ifọwọsowọpọ pẹlu ijọba.Ninu atẹjade naa lo ti sọ pe gbogbo oṣiṣẹ lo le jẹri si i wi pe ijọba oun n sa ipa pati ri i pe wọn n gba ẹtọ wọn labẹ ofin lasiko.


Ramadaani: AbdulRazaq ba gbogbo Musulumi lagbaye yọ

"Mo ki awọn ọmọ iya wa ninu ẹsin Islam, paapaa julọ awọn adari ẹsin naa n'ipinlẹ Kwara, Ẹmir tilu Ilọrin, Ọmọwe Ibrahim Sulu-Gambari. Adura mi si Allah ni pe ko tẹwọ gba gbogbo isin wa, ati gbogbo otitọ wa lakoko ati lẹyin Ramadaani, ko si fi orileede wa si oju ọna ti yoo mu idagbasoke ba eto aabo wa. Ko fun wa ni oore-ọfẹ lati kopa ninu aawẹ Ramadaani to n bọ ninu ilera ati igbagbọ, ko si fi Al-Jannah Firdaus da wa lọla."Wọnyi ni ọrọ adura to jade lenu gomina ipinlẹ Kwara, AbdulRahman Abdulrazaq lonii, ọjọ Aiku, Sannde, ọjọ kin-ni-in, oṣu karun-un, ọdun 2022 si gbogbo awọn musulumi kaakiri agbaye, paapaa nipinlẹ naa.


2023: Ija oṣelu bẹ silẹ laaarin Dapọ Abiọdun ati OGD, l'Omiṣore ba sare lọ yanju ẹ fun wọn

Orin 'ija d'opin, ogun si tan' ni gomina ana n'ipinlẹ Ogun, Ọtunba Gbenga Daniel ati gomina to wa nibẹ lọwọlọwọ, Ọmọọba Dapọ Abiọdun n kọ lalẹ ọjọ Aiku, Sannde ana, nibi ti akọwe agba fun ẹgbẹ oṣelu All Progressives Congress, APC, Sẹnetọ Iyiọla Omiṣore ti lọ ba wọn pari aawọ to wa laaarin wọn.AWIKONKO gbọ pe o ti ṣe diẹ ti aawọ nla kan ti wa laaarin Gomina Dapọ Abiọdun ati Ọtunba Gbenga Daniel, iyẹn lori idibo ọdun 2023 to n bọ lọna.Wọn ni ọkunrin kan ti wọn pe orukọ rẹ ni Ọtunba Ṣeyi Ọduntan ni Gomina Dapọ Abiọdun fẹẹ lo lati jade du ipo Sẹnetọ ti yoo ṣoju Ogun East l'Abuja.Ipinnu Gomina Abiọdun yii ni wọn lo fẹẹ dabaru erongba Ọtunba Gbenga Daniel toun naa ti n mura silẹ lati du ipo ọhun.Latigba ti wọn ni aṣiri yii ti tu si OGD lọwọ la gbọ pe ko ti gba ti Dapọ Abiọdun mọ, ti wọn si ni aarin awọn mejeeji daru patapata.Eyi ni wọn lo mu ki OGD pinnu lati fi ẹgbẹ oṣelu APC silẹ lati pada sinu ẹgbẹ oṣelu PDP to ti wa. Ṣugbọn lati ma ba a fa ariyanjiyan nla lo jẹ ko kọkọ ṣalaye ohun to n ṣẹlẹ fawọn agbaagba ẹgbẹ oṣelu APC.AWIKONKO tun gbọ pe idi ree ti wọn fi gbe Sẹnetọ Iyiọla Omiṣore dide lati tete wa a ba Gomina Dapọ Abiọdun sọrọ nipa erongba rẹ lati gbe ẹlomiran dide fun ipo Sẹnetọ ti yoo ṣoju Ogun East l'Abuja.Wọn ni bi OGD ba fi le kuro lẹgbẹ oṣelu APC, yoo ṣe ọpọlọpọ akoba fun ẹgbẹ naa lati padanu. Ati pe ipadasipo Gomina Abiọdun lẹẹkeji yoo tun lewu, nitori pe gbogbo awọn ọmọ ẹyin OGD ni wọn ko nii tẹle Dapọ Abiọdun mọ.


Itan ṣoki nipa 'ọmọ eniyan' ti mo gbọ lẹnu Ọbasanjọ dabi pe mo wa ni yara ikẹkọọ - Kẹmi Adeọṣun

Minisita f'ọrọ eto iṣuna tẹlẹri lorileede Naijiria, Arabinrin Oluwakẹmi Adeọṣun ti sọ pe asiko perete toun lo lọdọ Aarẹ tẹlẹri lorileede yii, Oloye Oluṣẹgun Ọbasanjọ dabi eni pe oun wa ninu yara ikẹkọọ awọn ọjọgbọn ni.Kẹmi Adeọṣun to kọwe fipo rẹ silẹ gẹgẹ bi Minisita f'ọrọ eto iṣuna lọdun diẹ sẹyin lo sọ eyi di mimọ ni kete to kuro nile Ọbasanjọ to wa niluu Abẹokuta, ipinlẹ Ogun, iyẹn nibi to ti lọ ṣe abẹwo si i lọjọ Aiku, Sannde ana.O ni inu oun dun gidigidi wi pe baba sọ itan ṣoki nipa ọrọ ọmọ eniyan ati ile aye foun, eyi to tun ṣi oun niye si i


Ramadaani: Amosun, Abiọdun bawọn Musulumi yọ

Gomina ana n'ipinlẹ Ogun, Sẹnetọ Ibikunle Amosun ati Gomina Dapọ Abiọdun to n ṣakoso lọwọlọwọ ti ba gbogbo awọn ọmọlẹyin Anọbi kaakiri agbaye, paapaa nipinlẹ Ogun yọ fun ti ayẹyẹ ọdun ipari aawẹ Ramadaani to wọle wẹrẹ.Sẹnetọ Ibikunle Amosun, ẹni to n ṣoju Aarin Gbungbun ipinlẹ Ogun nile igbimọ aṣofin agba l'Abuja ninu ọrọ ikini rẹ gbadura pe ki ibukun Allah kun inu aye gbogbo eeyan pẹlu idunnu ati pe ki ilẹkun aṣeyọri ṣi fun wọn lakoko yii ati titilai.Ninu ọrọ tirẹ, Gomina Abiọdun sọ pe ọdun Ramadaani yii jẹ ọdun to yẹ ki eeyan maa yọ, ko si maa dupẹ lọwọ Allah fun ohun gbogbo to bukun wọn fun.


'Paracetamol', ogbologbo ọmọ ẹgbẹ okunkun Ẹiyẹ ti wọn n wa tipẹ l'Abẹokuta ti ha o

Orin ọpẹ l'awọn ara ati olugbe ilu Abẹokuta si Ifọ nipinlẹ Ogun mu sẹnu ni kete ti wọn gbọ pe ọwọ ọlọpaa ipinlẹ naa ti tẹ ogbologbo ọmọ ẹgbẹ okunkun Ẹiyẹ kan ti wọn pe orukọ rẹ ni Rotimi Adebiyi, ẹni ti ọpọ awọn eeyan mọ si 'Paracetamol'.A ri i gbọ pe nnkan bi agogo kan aabọ oru ọjọ Abamẹta, Satide ọsẹ to kọja yii lọwọ tẹ Paracetamol ninu ile ẹ to n gbe niluu Ifọ, ijọba ibilẹ Ifọ.Wọn ni awọn ọlọpaa SWAT ni wọn lo ka Paracetamol mọ ile, lẹyin olobo to ta wọn wi pe o wa nile lọjọ naa, lẹyin ọpọlọpọ ọjọ ti wọn ti fi n wa a.Iroyin to tẹ wa lọwọ sọ pe ogbologbo ọmọ ẹgbẹ okunkun Ẹiyẹ ni Paracetamol, oun si lo maa n da agbegbe Abẹokuta ati Ifọ laamu nipa pipa awọn ọmọ ẹgbẹ okunkun alatako rẹ. Ọpọ ẹmi ni wọn lo ti tọwọ rẹ bọ sọnu.Bakan naa la tun gbọ pe sẹ ni Paracetamol yoo fi ilu Ifọ to fi ṣe ibugbe silẹ, ti yoo si wa silui Abẹokuta lati wa da wahala silẹ, to ba si ti da wahala yii silẹ, ṣe ni yoo tun na papa bora sibi to n farapamọ si.Oriṣiriṣi oogun abẹnugọngọ ati ibọn ilewọ kan to ni ọta ibọn ninu, to fi mọ egboogi oloro ati ada ni wọn gba lọwọ ẹ ni kete tọwọ palaba rẹ segi.Abimbọla Oyeyẹmi to jẹ alukoro ileeṣẹ ọlọpaa ipinlẹ Ogun nigba to n fidi iṣẹlẹ ọhun mulẹ sọ pe ọga awọn, Lanre Bankọle ti paṣẹ pe ki iwadii tubọ tẹsiwaju lori Paracetamol ko to di pe wọn lọ fi oju rẹ ba ile-ẹjọ.


Lẹyin t'awọn afọbajẹ fa ọmọ oye kalẹ, wahala min tun dide lori ipo ọba Owu

Bo tilẹ jẹ pe titi di asiko ti a ṣakojọpọ iroyin yii tan ni ko ti i sẹni to le sọ pato ẹni ti yoo gun ori apere Olowu t’ilu Owu niluu Abẹokuta, sibẹ, ojoojumọ ni wahala ọkan-o-jọkan n dide, lori b’awọn agboole ti ipo naa kan ṣe bẹrẹ si i gbe ara wọn lọ sile ẹjọ, ti wọn si tun n f’ẹsun kan ara wọn.Laipẹ yii ni awọn iwe ẹsun kan tun tẹ AWIKONKO lọwọ, nipa wipe wọn fẹẹ fi ọmọ ale jẹ Ọba ilu naa.Latigba ti Olowu ana, Ọba Adegboyega Dosunmu, Amọroro keji ti waja lọjọ kejila, ọdun 2021 l’awọn afọbajẹ at’awọn oloye ilu naa ti n gbe igbesẹ lati fa ọmọ oye kalẹ, paapaa awọn idile ti ipo ọhun tọ si naa ti n dide.Idile mẹfa ọtọọtọ la gbọ pe wọn n j’ọba niluu Owu, awọn naa si ni Amọroro, Otetila, Ayọloye, Akinjọbi, Akinoṣo ati Lagbedu. Ṣisẹ n tẹle si ni wọn fi n jẹ Ọba Olowu, gẹgẹ bi a ṣe gbọ, ti wọn si ni idile Otetila ni ipo ọhun kan bayii, lati ti Ọba Dosunmu lati idile Amọroro waja, iyẹn lẹyin ọdun mẹrindinlogun lori itẹ.Ọjọru, Wẹside, ọgbọn ọjọ, oṣu kẹta, ọdun ti a wa yii la gbọ pe awọn afọbajẹ ilu Owu, ti Oloye Oluṣẹgun Ọbasanjọ to jẹ Aarẹ tẹlẹri lorileede Naijiria lewaju wọn ṣe ayẹwo ati ifọrọwerọ fun gbogbo awọn meje to jade lati fi erongba wọn han si ipo naa.Lẹyin ayẹwo la gbọ pe wọn yan Ọmọọba Saka Adelọla Matẹmilọla gẹgẹ bi ẹni ti oṣuwọn rẹ kun julọ laaarin awọn meje ọhun.Ẹwẹ, iroyin to tẹ AWIKONKO lọwọ fi ye wa pe lẹyin ti wọn kede Ọmọọba Matẹmilọla gẹgẹ bi ọmọ oye to perege julọ, la gbọ pe awọn Ọmọọba meji kan dide lati tako ipinnu awọn afọbajẹ naa, ti wọn si lẹni ti wọn fa kalẹ ki i ṣe ojulowo ọmọ Owu, Abẹokuta.Ọmọọba Tajudeen Adelani ati Ọmọọbabinrin Aminat Adeṣina la gbọ pe wọn kọ iwe ẹsun ranṣẹ s’ijọba ipinlẹ Ogun labẹ Gomina Dapọ Abiọdun, nibi ti wọn ti n sọ pe Ọmọọba Matẹmilọla ti wọn fẹẹ lo ki i ṣe ọmọ Owu, bi ko ṣe pe ajoji ni.Lara awọn meje ti wọn dide lati idile Otetila naa ni: Biṣọọbu ijọ Aguda, Ọmọwe Adegbemi Adewale to wa lati inu ẹbi Ile Aderinoye, ẹni ti a gbọ pe ibo ẹgbẹrun kan le ni mẹtadinlọgbọn (1,027) lo ni lẹyin gbogbo ayẹwo awọn agboole; Ọmọọba Adelani Ọladimeji lati inu ẹbi Ọmọleẹfọn; Ọmọwe Saka Adelọla Matẹmilọla, lati inu agboole Ile Soke ati Ọmọọba Ọlatidoye Ọlaniyi, lati inu agboole Soke.Awọn yooku ni Ọmọọba Adeyanju Bakinson lati inu agboole Ile Otopo; Ọmọọba Simeon Ṣoyẹle, lati inu agboole Ile Lumọsa ati Ọmọọba Adeṣina Adelani lati inu agboole Ile Soke.Lẹyin ayẹwo t’awọn afọbajẹ ilu Owu ṣe la gbọ pe wọn fi esi ranṣẹ s’ile iṣẹ ijọba ipinlẹ Ogun to n ri sọrọ ijọba ibilẹ ati oye jijẹ, ki wọn le tẹsiwaju nipa gbigbe ade ati ọpa aṣẹ f’ẹni ti wọn mu.AWIKONKO gbọ pe ni kete t’awọn afọbajẹ ti fi esi ranṣẹ s’ijọba l’awọn Ọmọọba lati inu agboole meji ọtọọtọ ti kọwe ẹsun lati fi tako ipinnu awọn afọbajẹ, ti wọn si lẹni ti wọn fa kalẹ ki i ṣe ojulowo ọmọ bibi ilu Owu.Ninu iwe ẹsun ti Ọmọọba Tajudeen Adelani lati inu agboole Ọmọleefọn kọ lọjọ karun-un, oṣu kẹrin to kọja yii lo ti f’ẹsun kan Ọmọọba Saka Matẹmilọla wi pe ko wa lati agboole Ile Soke, ti awọn ẹri si wa. O ni o ṣeni laanu wi pe awọn afọbajẹ gboju fo inu agboole ti ọkunrin naa ti wa, eyi to sọ pe ko bojumu to.Ọmọọba Adelani sọ pe ọmọ bibi agbegbe Ariwa Ibadan, niluu Ibadan, ipinlẹ Ọyọ ni Ọmọọba Matẹmilọla ti wa, ki i ṣe Owu, to si l’oun ni ọpọlọpọ ẹri to f’idi rẹ mulẹ.Bakan naa, ninu iwe ẹsun tirẹ to te AWIKONKO lọwọ, Ọmọọbabinrin Adeṣina lati agboole Aderinoye sọ pe Ọmọọba Matẹmilọla ko yẹ lẹni to le wa lati ilu Ibadan lati du ipo Olowu, to si n bẹ ijọba lati tete gbe igbesẹ ko to pẹ ju.Nigba to n fesi si ẹsun ti wọn fi kan an, Ọmọọba Matẹmilọla sọ pe lotitọ ni pe ilu Ibadan ni wọn bi oun si, ti mo si ni iwe ofin (affidavit) to sọ pe ibẹ ni wọn bi mi si, ṣugbọn iyẹn ko sọ pe mi o ki i ṣe ọmọ Owu, nitori pe iyatọ wa laaarin ibi ti wọn bi eeyan si, ati ibi ti mo toun ti wa.Ninu ọrọ rẹ, o sọ pe “Ohun ti mo n sọ ni pe mo ni iwe ẹri (affidavit) to sọ pe Ibadan ni wọn bi mi si, mo si ni iwe ibi ti wọn bi mi si (birth certificate), eyi to jẹ ilu Ibadan. Mi o ni ohunkohun lati sọ lori ọrọ naa mọ wi pe boya mi o kii ṣe ọmọ Owu."


Aye familete-ki-n-tutọ t'ẹgbẹ oṣelu PDP n jẹ ni Kwara ti d'opin patapata - APC

Ẹgbẹ oṣelu All Progressives Congress, APC ti sọ pe gbogbo aye familete-ki-n-tutọ ti ẹgbẹ oṣelu alatako nni, Peoples democratic Party, PDP n jẹ nipinlẹ Kwara ti d'opin, ko ti lee gberi mọ rara. APC sọ pe gbogbo awọn iwa aib'ofin mu ati idari to n tapa si ofin ti iṣakoso PDP fi n jẹ gaba le awọn araalu lori lo ti d'ohun igbagbe patapata, nitori pe ẹgbẹ wọn ki i ṣe ẹgbẹ buruku, bi ko ṣe ẹgbẹ to n tẹle ilana ati ofin. Nigba to n f'idi ọrọ naa mulẹ, Alaaji Tajudeen Fọlaranmi Aro to jẹ akọwe ipolongo ẹgbẹ oṣelu APC nipinlẹ Kwara sọ pe kaakiri agbaye ni wọn ti f'ontẹ lu ijọba Gomina AbdulRahman AbdulRazaq, gẹgẹ bi eyi to n tẹle ofin ati ilana, to si ti jẹ ko ye gbogbo ọmọ ipinlẹ naa wi pe ẹtọ araalu ko ṣee tẹ mọlẹ.


Lọjọ ọdun Itunu Aawẹ: Ero rẹpẹtẹ lẹyin Gomina AbdulRazaq

Lara awọn ọjọ manigbagbe lọjọ Aje, Mọnde ana yii jẹ kaakiri ipinlẹ Kwara, paapaa niluu Ilọrin to jẹ olu-ilu ipinlẹ naa, nitori pe itan tuntun ni wọn tun fi balẹ lori b'awọn agbaagba, ọtọkulu ṣe wọ ilẹ adura awọn musulumi lati kirun.  Pẹlu idunnu ati ayọ la gbọ pe awọn araalu, paapaa awọn musulumi fi lọ kirun ni Yidi agba to wa niluu Ilọrin lati kopa ninu irun kiki ti ipari aawẹ Ramadaani to ṣẹṣẹ kọja yii.Ẹsẹ ko gbero rara, pẹlu b'awọn araalu, awọn alẹnulọrọ, aṣofin, aṣoju-ṣofin, Ọba alaye ṣe lọ darapọ mọ awọn ọmọlẹyin Allah yọ lati kirun ọdun. Gomina AbdulRahman Abdulrazaq ti pinlẹ naa ko gbẹyin nibi irun kiki yii, koda ti Ẹmir tiluu Ilọrun, Ọmọwe Ibrahim Sulu-Gambari, ti awọn ọba alaye kọwọrin pẹlu ẹ naa ko gbẹyin.Imaamu Agba nni niluu Ilọrin, Sheikh Muhammad Bashir la gbọ pe o lewaju adura irun kiki nibi t'awọn ẹgbẹẹgbẹrun Musulumi ti peju pesẹ. Diẹ ree lara awọn fọto bi nnkan ṣe lọ.


Awọn to n da idọti sinu gọta n'ipinlẹ Ogun yoo bẹrẹ sii kabamọ - Ijọba ipinlẹ Ogun

Ijọba ipinlẹ Ogun labẹ Gomina Dapọ Abiọdun ti ṣeleri wi pe awọn to n da idọti s'awọn ibi ti ko yẹ, ni yoo bẹrẹ si i foju winna ofin ijọba bayii, nitori pe ohun ti ko bojumu to ni, ati pe awọn gbọdọ ri ọwọ iwa ibajẹ bọlẹ patapata. Wọn ni ki gbogbo awọn to n da ilẹ tabi idọti s'awọn inu gọta tabi gbogbo ibi ti omi n gba kọja ni wọn n ṣakoba fun omiyale ati agbara ya ṣọọbu to n ṣẹlẹ kaakiri. Bakan naa ni wọn tun fi kun un ọrọ wọn wi pe opin ti deba dida ilẹ ati idọti sẹgbẹ opopona kaakiri ipinlẹ ọhun.Ọgbẹni Ọla Ọrẹsanya to jẹ amnugbalẹgbẹ gomina ipinlẹ Ogun lo sọ eyi di mimọ lakoko to n ṣabẹwo s'awọn agbegbe kaakiri, paapaa n'ijọba ibilẹ Ifọ. Ọrẹsanya sọ pe ijọba ko le laju silẹ mọ lati maa jẹ ki awọn perete laaarin ilu maa ṣakoba fun awọn alaimọkan nipa eto ilera, to si ni dida idọti s'opopona n ṣakoba nla fun eto ilera. Siwaju si i lo wa gba awọn to n da idọti s'opopona ati inu gọta ti omi n gba kọja lati dẹkun rẹ bayii, tabi ki wọn f'oju winna ofin ijọba to n ri sọrọ eto ayika.


Ramadaani: Irun Yidi alaafia waye ni Kwara, l'awọn araalu ba n gbe oṣuba kare f'AbdulRazaq

Pẹlu idunnu ati ayọ l'awọn ara ati olugbe ipinlẹ Kwara, paapaa ilu Ilọrin fi n gbe oṣuba rabandẹ fun Gomina wọn, AbdulRahman AbdulRazaq lori bi eto irun Yidi fun ti aawẹ Ramadaani ṣe waye nirọrun.Bẹ o ba gbagbe, lọdun to kọja la gbọ pe awọn janduku lọ da eto irun naa ru, ti wọn si le awọn eeyan lere, koda ti awọn eeyan tun farapa yanna-yanna.
Lọdun yii, a gbọ pe Gomina AbdulRazaq ti pese eto aabo to peye fun gbogbo awọn araalu, paapaa awọn to wa gba adura igbẹyin fun ti aawẹ Ramadaani to ṣẹṣẹ pari ni Yidi agba to wa niluu Ilọrin, ipinlẹ naa.Iroyin to tẹ wa lọwọ sọ pe sẹ ni gbogbo awọn janduku ti wọn ti n gbero lati dabaru eto irun naa fa ọwọ aago wọn sẹyin nigba ti wọn ṣakiyesi pe ko ni s'aaye fun wọn lori ipinnu buruku ti wọn ti ṣe silẹ.Ẹgbẹẹgbẹrun awọn ọmọlẹyin Anọbi ni wọn jade lọpọ yanturu lati lọ kirun, ti wọn si dupẹ lọwọ Ọlọrun Allah to fun wọn l'anfaani lati kopa ninu aawẹ t'ọdun yii.
Lara awọn to wa ni Yidi lọjọ Aje, Mọnde ana ni Gomina AbdulRahman Abdulrazaq; Ẹmir tilu Ilọrin, Ọmọwe Ibrahim Sulu-Gambari, ti awọn ọba alade kọwọrin pẹlu ẹ.Awọn aṣofin, aṣoju-ṣofin, alẹnulọrọ, ọtọkulu, to fi mọ awọn eeyan jankan-jankan ni wọn peju pesẹ sibẹ.Lẹyin eto adura naa l'awọn araalu bẹrẹ si i gbe oṣuba kare f'AbdulRazaq lori bi eto ọhun ṣe lọ geerege.Imaamu agba t'iluu Ilọrin, Sheikh Muhammad Bashir la gbọ pe o lewaju lati dari irun pipe nibẹ.Nigba to n b'awọn eeyan sọrọ, AbdulRazaq gba awọn eeyan lamọran lati tẹsiwaju ninu iwa rere wọn, ki wọn ri i daju pe wọn n tẹle ofin ati ilana ti Allah la kalẹ fun wọn.


Wọn ti fi ẹsun ipaniyan ati idigunjale kan mi ri - Wike

Oludije sipo Aarẹ orileede Naijiria labẹ aisa ẹgbẹ oṣelu Peoples Democratic Party, PDP, Nyesom Wike ti sọ pe awọn ọbayejẹ ti fi ẹsun ipaniyan ati idigunjale kan oun ri lakoko toun jade lati du ipo alaga ijọba ibilẹ Obio/Akpo, ipinlẹ Rivers.Nyesom Wike, ẹni to jẹ Gomina ipinlẹ Rivers lo tu aṣiri naa lori ẹrọ amohunmaworan ti ileeṣẹ Channels, lori eto kan ti wọn pe ni Politics Today.Wike sọ pe inu oun dun gidigidi nitori pe lẹyin gbogbo ẹsun buruku ti wọn fi kan oun nigba naa, oun tun jawe olubori.Bẹẹ lo sọ pe irin ajo oun lati di alaga ijọba ibilẹ ki i ṣe nnkan toun le tete gbagbe nitori pe ko rọrun, paapaa bo tun ṣe ni ọrọ ile ẹjọ ninu“Mo gbe apoti ibo lati di alaga ijọba ibilẹ Obio/Akpo lọdun 1998/9, to si jẹ pe nipasẹ oore ọfẹ Ọlọrun, mo bori. Awọn eeyan sọ pe ọkan lara awọn ijọba ibilẹ to lowo ju ni, ṣugbọn mi o fẹẹ sọ pe ohun lo lowo ju, ṣugbọn maa sọ pe ọkan lara awọn ijọba ibilẹ to ṣe pataki julọ, to si gbajumọ daadaa, ko da ti gbogbo orileede yii ko le fọwọ rọ sẹyin.“Ṣugbọn ki n to di alaga nibẹ, ko rọrun rara nitori pe ijọba ibilẹ to wa lọkan gbogbo eeyan ni, ati awọn ti ko wa lati agbegbe ọhun.“Nipa akọsilẹ, emi ni ẹni akọkọ ti yoo kọkọ di alaga, eyi ti ile ẹjọ to ga julọ ni lati fi ontẹ lu. Ki i ṣe ibi ti eeyan lasan kan le di alaga. Rara, ko ri bẹẹ.“O gba mi lati lọ sile ẹjọ to ga julọ (Supreme Court) ki n to le di alaga, mo si la ọpọlọpọ iṣoro kọja. Wọn fi ẹsun ipaniyan kan mi, mi o mọ bi ọrọ mi ba ye e yin?“Wọn fi ẹsun idigunjale kan mi. Fun idi eyi, ki i ṣe nnkan t'eeyan le lero wi pe mo le di alaga ijọba ibilẹ, ko rọrun fun mi rara.”


O tan o! Buhari tu aṣiri ẹni ti yoo gbe ijọba le lọwọ l'ọdun 2023

Aarẹ Muhammadu Buhari ti orileede yii ti sọ pe ẹnikẹni ti awọn ọmọ Naijiria ba dibo yan loun yoo gbe ijọba fun, ati pe oun ko lọwọ si oludije kankan lasiko yii.Nigba to n dahun ibeere lati ọdọ awọn akọroyin niluu Abuja, lẹyin irun Yidi ti aawẹ Ramadaani to ṣẹṣẹ pari yii ni Aarẹ Buhari sọ pe oun ko ti ni erongba kankan lati bu ọwọ lu oludije kankan fun idibo apapọ ọdun 2023."Ẹni ti awọn ọmọ Naijiria ba dibo yan ni maa gbe ijọba le lọwọ."


Iṣakoso AbdulRazaq ṣi n tẹ wa lọrun, Ẹmir ilu Ilọrin buwọ lu saa keji fun AbdulRazaq

Ẹmir tilu Ilọrin, Ọmọwe Ibrahim Sulu-Gambari ti sọ pe awọn ko ti i fẹ ẹlomiran nipo gomina ipinlẹ Kwara lasiko yii, bi ko ṣe pe ki AbdulRahman AbdulRazaq maa ba iṣẹ rere rẹ lọ fun saa keji.Ọmọwe Sulu-Gambari, ẹni to tun jẹ alaga igbimọ awọn ọba alaye n'ipinlẹ Kwara lo sọ eyi di mimọ pe yii, to si ni ohun nnkan toun ba ni n'pa loun yoo ṣe lati ri pe AbdulRazaq pada fun saa keji, ko le pari awọn akanṣe iṣẹ to dawọ le.


Oriire nla! Sẹnetọ YAYI di Arẹmọ Ọba ilẹ Yewa

Lasiko ti a pari akojọpọ iroyin yii, gbogbo eto lo ti fẹẹ pari bayii fun ayẹyẹ ifinijoye Sẹnetọ to n ṣoju ẹkun Lagos West nile igbimọ aṣofin agba l'Abuja, Sẹnetọ Sọlomọn Ọlamilekan Adeọla t'ọpọ awọn eeyan mọ si YAYI, gẹgẹ bi Arẹmọ Ọba ilẹ Yewa, ipinlẹ Ogun.Ọjọ Abamẹta ti i ṣe Satide, ọsẹ yii la gbọ pe Olu Ilaro, Ọba Gbadewọle Kẹhinde Olugbenle fẹẹ fi oye naa da YAYI lọla, gẹgẹ bi ojulowo ọmọ bibi ilu naa. Gẹgẹ bi atẹjade ti Oloye Kayọde Ọdunaro, to jẹ oludamọran pataki fun ọkunrin naa lori eto iroyin fi sita laipẹ yii, lo ti sọ pe wọn yoo tun lo ayẹyẹ ọjọ naa lati fi saami ayẹyẹ ọdun kẹwaa, ti  Ọba alaye ilẹ Yewa,  Ọba Kẹhinde Olugbenle, de ori itẹ awọn baba-nla rẹ. Nibẹ si ni wọn yoo tun ti ṣe ifilọlẹ iwe itan igbesi-aye Ọba Olugbenle. Lara awọn ti yoo ṣe ifilọlẹ iwe ọhun ni; Alaaji Aliko Dangote, Ahmed Lawan, to jẹ aarẹ ile igbimọ aṣofin orileede yii, ati Oloye Kessington Adebutu.A o ranti pe lọjọ kọkandinlọgbọn, oṣu kẹsan-an, ọdun 2021, ni awọn igbimọ lọbalọba nilẹ Yewa, kọ lẹta si Yayi pe awọn fọwọ si Arẹmọ Yewa lati nnkan bi ọdun mẹrin sẹyin, nitori awọn ilakaka ẹ to ti ṣe lati mu idagbasoke ba ilẹ Yewa lapapọ.Loju ẹsẹ ti wọn ni aṣofin ọhun ti gba lẹta naa ti Ọba Olugbenle, gẹgẹ bi Olu Yewa, fọwọ si loun naa ti gba apọnle ati iyi ti wọn fun naa.Lara awọn ti wọn n reti lọjọ naa ni Aarẹ ile igbimọ aṣofinAhmad Lawan, Ọmọọba Dapọ Abiọdun ,to jẹ Gomina ipinlẹ Ogun, Arẹmọ Oluṣẹgun Ọṣọba, Ọtunba Gbenga Daniel,Ọgbẹni Boss Mustapha,akọwe ijọba apapọ, Ọọni Ile- Ifẹ, Ọba Adeyeye Ogunwusi atawọn eeyan jakanjakan ni wọn n reti lọjọ naa.Bakan naa la gbọ pe wọn yoo tun fi iyawo Yayi, Temitọpẹ jẹ Yeye Arẹmọ,Ọtunba Akeem Ade Adigun(Sokopao) yoo joye  Apagunpọtẹ ilẹ Yewa, Alaaji Ibrahim Dende Egungbohun naa yoo jawe oye Oluọmọ ati Salmot Badaru, igbakeji Gomina tẹlẹ nipinlẹ Ogun naa yoo joye Bẹẹrẹ ilẹ Yewa.


Awọn Oba Kwara l'awọn f'ontẹ lu saa keji AbdulRazaq

Gbogbo awọn Ọba kaakiri ipinlẹ Kwara ni wọn ti sọ pe ko si ẹni meji t'awọn yoo ṣatilẹyin fun, fun ipo gomina ipinlẹ naa l'ọdun 2023, bi ko ṣe pe ki Gomina AbdulRahman Abdulrazaq pada s'ipo lẹẹkeji. Wọn ni iṣakoso Gomina AbdulRazaq latigba to ti de ori ipo lo n tẹ awọn lọrun, ti wọn si l'awọn fẹ ko pada s'ipo naa lati le pari awọn akanṣe iṣẹ to n ba lọ. Laipẹ yii ni gbogbo awọn Ọba alaye n'ijọba ibilẹ Ariwa ati Guusu ipinlẹ naa f'orikori, ti wọn si ni Gomina AbdulRazaq yẹ lẹni to n pada s'ipo lati tẹsiwaju awọn iṣẹ rere to bẹrẹ lati bi ọdun mẹta sẹyin.Wọn ni gbogbo ẹka ati agbegbe, to fi mọ igberiko kaakiri ipinlẹ ọhun ni Gomina AbdulRazaq ti ṣiṣẹ akanṣe lai fi ti ẹlẹyamẹya ṣe laaarin asiko to fi n de ijọba. AWIKONKO gbọ pe ilu Ilọrin l'awọn ọba alaye naa ti sọrọ yii lakoko ti wọn ṣabẹwo si Gomina AbdulRazaq, iyẹn lẹyin wakati mejidinlaadọta ti olori awọn ọba ilẹ Kwara, Ẹmir t'ilu Ilọrin, Ọmọwe ti kọkọ ṣe abẹwo si gomina wọn, nibi to ti n f'ọkan rẹ balẹ wi pe oun yo ṣatilẹyin fun un.


Amofin Ibrahim di Kọmiṣanna f'ọrọ eto idajọ n'ipinlẹ Kwara

Gomina AbdulRahman AbdulRazaq ti bu ọwọ lu Amofin Senior Ibrahim Sulyman gẹgẹ bi adajọ agba ati Kọmiṣanna f'ọrọ eto idajọ fun ipinlẹ Kwara, to si ni iyansipo rẹ bẹrẹ lẹkunrẹrẹ lai fi akoko ṣofo. Ọjọru, Wẹside, to kọja yii ni Gomina AbdulRazaq bu ọwọ lu Amofin Sulyman gẹgẹ bi Kọmiṣanna f'ọrọ eto idajọ n'ipinlẹ naa, lẹyin ọpọlọpọ iṣẹ akikanju to ti ṣe l'ẹka eto idajọ.AWIKONKO gbọ pe ọkunrin naa ni Kọmiṣanna fọrọ eto ẹkọ agba, iyẹn Tertiary Education, ko to di pe wọn yan an s'ipo naa.Ọdun 2008 ni Sulyman kẹkọọ gboye ni fasiti imọ ofin ti Ahmadu Bello to wa niluu Zaria.